RUWANGE |----------------| ڕوانگه: چاوپێکەوتن لەگەڵ پارێزەر شیرین عیبادی بەرەوەی خەڵاتی ئاشتی نوبێلچاوپێکەوتن لەگەڵ پارێزەر شیرین عیبادی بەرەوەی خەڵاتی ئاشتی نوبێل\nچاوپێکەوتن لەگەڵ پارێزەر شیرین عیبادی بەرەوەی خەڵاتی ئاشتی نوبێلچاوپێکەوتن لەگەڵ پارێزەر شیرین عیبادی بەرەوەی خەڵاتی ئاشتی نوبێل\nچاوپێکەوتن لەگەڵ پارێزەر شیرین عیبادی بەرەوەی خەڵاتی ئاشتی نوبێل بۆ ساڵی ٢٠٠٣، لە پەراویزی دوازدەهەمین کۆنفڕانسی ساڵانەی یەکێتیی ئوڕووپا، تورکییە، ڕۆژهەڵاتی نێوەڕاست و کوردەکان ٢٦ – ٢٧ ی ژانڤییە، پارڵمانی ئوڕووپا ، برووکسێل\nسێشەمە ٢٦-ی ژانڤییەی ٢٠١٦\nحەسەن قازی: زۆر سپاستان دەکەم داوخوازی ئێمەتان قەبوول کرد بۆ وتووێژ لەگەڵ تێلێڤیزۆنی ستێرک. پرسیاری یەکەمم ئەوەیە ئێوە لەگەڵ ئەوەشدا کە یەکێک لە پشتیوانانی ئەم کۆمیسیۆنی مەدەنی تورکییە و کوردەکانن و لە ساڵانی ڕابردووەوە هەمیشە باستان لێوە کراوە، بەڵام پێم وایە ئێستا بۆ جاری یەکەمە کە دێنە ئەم کۆنفڕانسە. چۆنە کە ساڵانی پێشوو تەشریفتان نەهێنابوو ؟\nشیرین عیبادی: ساڵانی پێشوو هێندێک بەرنامەم هەبوو کە هاوکات بوو لە گەڵ کاتی بەڕێوەچوونی کۆنفڕانسەکان. ئەمن بۆ زۆر بەرنامەی جۆر بەجۆر بانگهێشتن دەکرێم ، بەداخەوە کات نابێ هەموویان قەبووڵ بکەم . ئێستا خۆشحاڵم کە توانیومە بێم و لێرە یەکێک لە دۆستانی قەدیمی خانمی لەیلا زاناشم دی.\nقازی: ئێوە لە ووتەکەتان دا کە ئەمڕۆ پێشکێشتان کرد باسی بەڕێز ' کەبوودوەند ' تان کرد.ئەوە لە بەر ئەوە بوو کە پێشتر هاوکاریتان لەگەڵ کردووە ئەو دەمەی کە وەک پارێزەر لە ئێران کارتان دەکرد؟\nعیبادی:بەڕێز کەبوودوەند ڕۆژنامەوانە ، پارێزەر نییە. لە ئێران ئەمن لەگەڵ هاوکارەکانم لە تاران " کۆمەڵەی پارێزەرانی مافی مرۆڤ " مان دامەزراند بوو ، بەڕێز کەبوودوەند دەهاتە ئەو کۆمەڵەیە و لەوێ بەڕێز کەبوودوەندم دیتبوو وەک نووچەگەهانێک یەکجار بەرپرسیار و بەرعۆدە بوو و دوایە بە تاوانی دامەزراندنی ' کۆمەڵەی مافی مرۆڤی کوردستان ' دە ساڵیان حوکمی زیندان بۆ بڕییەوە و لە زیندان دا هەمیشە زۆر ناڕەحەتی و نەخۆشی بەدەنی هەبووە . مەئمورە ئەمنییەتییەکان گێرە و کێشەیان بۆ خۆی و ئەندامانی بنەماڵەی ساز کردووە و بە داخەوە بیستوومە لە زیندان دا لە بەر ئەوەی نامەیەکی نووسیوە سەبارەت بە هەلومەرجی ناخۆش و ناقانوونی زیندان، دیسان دۆسییەیەکی تازەیان بۆ کردووەتەوە، یانی لە ڕاستیدا لەگەڵ ئەوەشدا کە زیاتر لە نۆ ساڵە لە زیندان دایە دیسان بەڕواڵەت وا وێدەچێ حکوومەت ناهێڵی لە زیندان ئازاد بێ و ئەمن لەو بارەیەوە زۆر بەداخم چونکە بەڕێزیان کەسایەتییەکی ئاشتیخواز و ڕۆژنامە وانێکی بەرعۆدەیە .\nقازی: ئێوە ڕەنگە ئاگاداربن کە ژمارەیەکی زۆر لە مامۆستایانی ئاشتیخواز لە تورکییە هەڵوێستیان نیشان داوە سەبارەت بەو زوڵمەی کە لە خەڵکی مەدەنی دەکرێ لە شارەکانی جۆر بە جۆری کوردستان و تەنانەت لە هێندێک گەڕەکی ئەو شارانەی کوردستانی تورکییە. دەمویست لەو بارەیەوە بۆچوونی ئێوە بزانم و پێتان وایە لەو بارەیەوە مامۆستاکانی زانکۆکانی ئێران بە چ شێوەیەک دەتوانن هاودەردیی خۆیان لەگەڵ هاوپێشەکانیان لە تورکییە دەرببڕن؟\nعیبادی: لە جێدا بەرگری کردن لە غەدرلێکراو ئەرکێکی ئینسانی یە. یانی ئێمە نابێ چاوی خۆمان لە ئاست زوڵم و زۆرداری بقووچێنین . ئاشکرایە کاتێک زوڵم لە تاکێک ، دەستەیەک یان حیزبێک دەکرێ ئەوە ئەرکی ئینسانی هەموو لایەکە پڕۆتێست بکەن . لە تورکییە لە بەر وەزعییەتێک کە تووشی کوردەکان بووە ژمارەیەک لە مامۆستای زانکۆکان نامەیەکیان نووسیوە ، پڕۆتێستیان کرد و داوایان کرد کە موزاکەراتی ئاشتی لەگەڵ کوردەکان درێژە بکێشێ. ئەوە نامەیەکی سادە بوو کە تێیدا داوخوازی درێژە پێدان بە موزاکەری ئاشتی سەرەکی بوو و ئەوە بووە هۆی ڕاوەدوونانی ژمارەیەک لەو مامۆستایانە. و ئەوە کارێکی دروست نییە و ئەمن لە ووتارەکەی خۆشم دا گوتم دێمۆکڕاسی بە مانای حکوومەتی زۆربە نییە، چونکە زۆربەیەکی کە تەنانەت لە هەڵبژاردنێکی ئازادیش دا دەستەڵات بە دەستەوە دەگرێ، زۆر تەبیعییە هەموو مافەکان بۆ خۆیان تەرخان کا. دێمۆکڕاسی یانی لەبەرچاوگرتنی مافی کەمایەتییەکان. بەو پێیە تەعامولی کولتووری و ڕێز گرتن لە جۆراوجۆری کولتووری یەکەم ئەرکی حکوومەتێکە کە خۆی بە دێمۆکڕات دەناسێنێ.\nقازی: ئێوە لەو بارەیەوە هیچ پەیامێکتان هەیە بۆ مامۆستاکانی زانکۆکانی ئێران بۆ ئەوەی بە شێوەیەک لە شێوان هاوپێوەندیی خۆیان دەرببڕن لەگەڵ هاوپیشەکانیان لە تورکییە؟\nعیبادی: دەبێ ئەوەتان لە بەر چاو بێ کە لە ئێران سانسۆر زۆرە. پێشتر بە ئێوەم گوت بەڕێز کەبوودوەند و هەر وەها ژمارەیەک لە زیندانییە سیاسی – عەقیدەییەکان لە بەر ئەو نامانەی نووسیویانە ئێستا خۆیان لە زیندان دان، لەوانە لێرە دا دەمەوێ بەڕێز محەمەد سەیف زادە وەبیر بهێنمەوە کە هاوکاری بەوەجی من بوو لە ' کۆمەڵەی پارێزەرانی مافی مرۆڤ " دا،لەکاتێکدا کە لە زیندان دا بوو نامەیەکی بۆ ئاغای خاتەمی نووسی و تێیدا باسی هەلومەرجی ناقانوونی زیندانی بۆ کردن، هەر ئەوە بووە هۆی ئەوەی ٣ ساڵ زیاتر لە زیندان دا بمێنێتەوە. لە هەلومەرجێکی ئاوا دا دەبێ لە ووڵاتێکدا لە پێشدا هەلومەرجی ئازادیی بەیان هەبێ، دوایە داوا بکرێ کە خەڵک شتێک بکەن .\nقازی: زۆر باشە. ئاخر پرسیارم لە بەڕێزتان ئەوەیە ئێوە لە چوارچێوەی بەرگری لە مافی مرۆڤ دا ئێستا لە دەرەوەی ووڵات لە کامە بوارگەل دا چالاکیتان هەیە ؟\nعیبادی: ئەمن لە دەرەوەی ئێرانیش بە ووردی هەر ئەو کارانە دەکەم کە لە ئێران دەمکرد، یانی بە شێوەی ڕێک و پێک ڕاپۆرتی پێشێل کردنی مافی مرۆڤ لە ئێران چاپ دەکەین،ماڵپەڕەکەمان چالاکە، نووسینی ووتار و ووتار پێشکێش کردن لە کۆنفڕانس و کۆبوونەوان، هەر وەک دیتتان ئەمڕۆ لێرە هەرچەند کۆبوونەوەکە لە مەڕ تورکییە بوو، بەڵام ئەمن لە قسەکانم دا وەزعییەتی کوردەکانی ئێران و لەوانە بارو دۆخی بەڕێز کەبوودوەندم وەبیر هێنایەوە.\nقازی: زۆر سپاتان دەکەم بۆ ئەو کاتەی پێتان داین\nPosted by Ruwange --- ڕوانگه at 6:33 PM


هه‌واڵێكى ناخۆش له‌باره‌ى پله‌ى گه‌رما و خۆڵبارينه‌وه ڕاگه‌يه‌نرا\n2994 جار بینراوە 20/7/2018 10:00 PM\nكەشناسی عیراق ئاشكرای دەكات، كە بەهۆی كاریگەری نزمە پاڵەپەستۆی وەرزی گەرمی ساڵانە لە سەرجەم پارێزگاكانی عیراق و هەرێم ئاسمان ساماڵ دەبێت و ڕایدەگەیەنێت، كە لە ڕۆژی سێ شەممەوە شەپۆلێكی گەرمای دیكە وڵات دەگرێتەوە.\nدەستەی كەشناسی و بوومەلەرزەزانی عیراق لە بەیاننامەیەكدا ئاماژەی بەوەكردووە، سبەینێ شەممە ئاسمانی ناوچەكانی عیراق و هەرێم ساماڵ دەبێت و خێرایی با لەنێوان 10- 20 كیلۆمەتر لەكاتژمێرێكدا دەبێت، بەڵام لە ناوچەكانی باشور لەكاتەكانی ڕۆژدا خێرایی با چالاك دەبێت (دەبێتە ڕەشەبا) 50 كیلۆمەتر لە كاتژمێرێكدا و بەهۆیەوە خۆڵبارین دەبێت.\nئاشكراشی كردووە، كە پلەكانی گەرما بە جێگیری دەمێنێتەوە و گۆڕانكاری بەسەردا نایەت.\nسەبارەت بە ڕۆژانی یەك شەممە و دوو شەممە ئاشكرای كردووە، ئاسمان ساماڵ دەبێت و پلەكانی گەرما بە نەگۆڕی دەمێننەوە و بەهۆی (ڕەشەبا) لە ناوچەكانی باشوور، كە خێراییەكەی دەگاتە 50 كیلۆمەتر لە كاتژمێرێكدا خۆڵبارین دەبێت و ئاستی بینین بۆ نزیكەی 6 كیلۆمەتر كەمدەبێتەوە.\nكەشناسی ئاماژەی بەوەشكردووە، كە ڕۆژی سێ شەممە ئاسمان ساماڵ دەبێت و پلەكانی گەرما ڕوو لە بەرزبوونەوە دەكەن و تا كۆتایی هەفتە بەردەوام دەبێت و خێرایی با بە جێگیری وەك ڕۆژانی ڕابردوو دەمێنێتەوە.\nئاگربەست لە رۆژئاواى کوردستان کۆتایی دێت\nئه‌مریكا مانه‌وه‌ی به‌شێك له هێزه‌كه‌ی ڕاگه‌یاند


بۆچى ئه‌م سوڕه‌ته ناونراوه (آل عمران)...........ڕازی قورئانى | ماڵپەری قورئانی پیرۆز\nئاخۆ په‌یوه‌ندى دامه‌زراوى چى بێ به (آل عمران) ه‌وه؟خـواى گه‌وره له‌م سوڕه‌ته‌دا دووڕه‌مزى باس کردووه له‌دامه‌زراویدا،ژنى عیمران و مه‌ریه‌مى کچى،دووچاره‌گى ته‌واو له‌سوره‌ته‌که‌ش باسى به‌سه‌رهاتیانى کرد،مه‌ریه‌م دامه‌زراوده‌بى له‌سه‌ر په‌رستش و گوێڕایه‌ڵى بۆ خــوا،وه‌دامه‌زراو ده‌بێ له‌سه‌ر داوێن پاکیه‌تى (وَالَّتِي أَحْصَنَتْ فَرْجَهَا)(الأنبياء : 91) الانبیاو،که‌به‌ڕاستى مه‌ترسیدارترین شت بۆکۆمه‌ڵگه که‌ده‌بێت مایه‌ى تیاچوونى تاک و کۆمه‌ڵ،دانه‌مه‌زراویه له‌سه‌رگوێڕایه‌ڵى و داوێن پاکى،که‌به‌ڕاستى مه‌ریه‌م سه‌رمه‌شقه له‌هه‌ردووکیاندا.\nهاوسه‌رى عیمرانیش هه‌موو هه‌م و غه‌مى ئه‌وه‌بوو که ئه‌وکۆرپه‌له‌یه‌ى ده‌یخاته‌وه،سه‌رخه‌رى په‌یامى خوا بێت،( إِذْ قَالَتِ امْرَأَةُ عِمْرَانَ رَبِّ إِنِّي نَذَرْتُ لَكَ مَا فِي بَطْنِي مُحَرَّراً فَتَقَبَّلْ مِنِّي) (آل عمران : 35) ،( مُحَرَّراً)،واته دڵسۆزبێ و ڕزگارکه‌ربێت،ئه‌وده‌یویست مناڵه‌که‌ى ڕزگارکه‌رى (بيت المقدس) بێت له‌ده‌ست ڕۆمانه‌کان،جا ژنى عیمران دامه‌زراوبوو له‌سه‌ر نیه‌تى خێر ته‌نانه‌ت مناڵه‌که‌ى کچیش بوو (فَلَمَّا وَضَعَتْهَا قَالَتْ رَبِّ إِنِّي وَضَعْتُهَا أُنثَى وَاللّهُ أَعْلَمُ بِمَا وَضَعَتْ وَلَيْسَ الذَّكَرُ كَالأُنثَى وَإِنِّي سَمَّيْتُهَا مَرْيَمَ وِإِنِّي أُعِيذُهَا بِكَ وَذُرِّيَّتَهَا مِنَ الشَّيْطَانِ الرَّجِيمِ )(آل عمران : 36).\nخواى گه‌وره‌ش ئه‌مه‌ى لێ قبوڵ کرد (فَتَقَبَّلَهَا رَبُّهَا بِقَبُولٍ حَسَنٍ وَأَنبَتَهَا نَبَاتاً حَسَناً) (آل عمران : 37).\nجائه‌وه‌ى جێى سه‌رنجه،که‌قورئان دوو ڕه‌مز،دووکه‌سایه‌تى ئه‌هلى کتاب باس ده‌کات له‌کاتێک که‌گفتوگۆو حیوار ده‌کات له‌گه‌ڵ به‌نى ئیسرائیل،چونکه ئه‌و دووانه لاى ئه‌وان ناسراون،جا هه‌رچه‌نده قورئان ڕووبه‌ڕووى هه‌ڵه‌و چه‌وتى بیروباوه‌ڕیان ده‌بێته‌وه،که‌چى نمونه‌ش به‌که‌سایه‌تیه‌کاکه‌خاوه‌ن فه‌زڵن ده‌هێنێته‌وه،دیاره ئه‌مه‌ش ڕێگایه‌کى باشه بۆ قه‌ناعه‌ت پێکردنیان و ڕاکێشانیان وبه‌ره‌و هه‌ق و ڕاستى .


بەهرۆز جەعفەر: ئایا یەکێتی نیشتیمانی کوردستان ئەبێت بە هەڵم؟. – WTARIKURD\nلە هەڵبژاردنە پێشوەختەکەی عێراقدا، نزیکەی ( 70 ) ئەندامی سەرکردایەتی ئەم حیزبە نە بانگەشەی هەڵبژاردنیان کردو، نە دەنگیشیان دا!. یەکێتی بۆتە چەند ماڵێک، گروپێک کە هەموو تاوانێکیان کردوە کەرکوکیان بە دەستەوەیەو لە دەستیشیاندا نییە!. گروپێک گەرمیانی بەدەستەوەیە و لە دەستی ئەوانیشدا نییە، گروپێک هەولێر و لە دەستیشیاندا نییە، یەک دوو گروپیش لەناو سلێمانیدا ململانێ ئەکەن!.\nئەنجامەکەی ئەوەیە، لە کەرکوکدا بە گوێرەی دەنگ یەکێتی کەوتۆتە دوای پارتی و بە بەراورد بە ساڵی (2014 ) زیاتر لە ( 300 ) هەزار دەنگی لە دەستداوە!. لە هەموو گەرمیاندا ( چەمچەماڵ، کەلار، کفری، دەربەندیخان) یەکێتی بەخۆی و بزوتنەوەی گۆڕانیشەوە کەوتونەتە دوای نەوەی نوێ و پارتیەوە و بە پلەی سێهەم و چوارەم دێن. لەهەموو حەوزەی ڕاپەڕیندا یەکێتی بەپلەی دووەم و سێهەم دێت. لەهەموو هەولێرو بادینان دا یەکێتی بە پلەی سێهەم و چوارەم دێت! لەناو سلێمانی دا یەکێتی یان دووەمە یان سێهەمە!.\nپارتی دیموکراتی کوردستانیش دەنگەکانی کەمی کردوە، ڕەنگە خروقاتیش کرابێت، بەڵام ئەو حیزبە هەم کاری کردوەو هەم ئامادەیە دوای هەڵبژاردن بە هەڵەکانی خۆیدا بچێتەوە!. نزیکەی ( 10 ) دە ساڵە خەڵکی چەمچەماڵ گرفتی بێ ئاویی و گەیاندنی ئاوی گۆپتەپەیان هەیە!. سەرۆکی حکومەت ” مەسرور بارزانی” جاڕی داو دەستی بە چارەسەرکردنی کرد. لە گەرمیان گەورەترین پرۆژەی ستراتیجی کە سایلۆی گەنمە بە بەهای ( 16 ) ملیار دینار پێش دەنگدان ” مەسرور بارزانی” بناخەکەی دانا. لە چەمچەماڵ توانی گەورەترین فیگەری عەشایەری سنورەکە” عەبدوڵای کوێخا موبارەک” کە نەیارێکی گەورەیان بو وەربگرێت و وەهای لێ بکات بە پەڕۆیەکی زەردەوە ئاهەنگی سەرکەوتنی پێ بگێڕێت.!.\nوا دیارە!. هاوسەرۆک بەڕێز ” بافڵ تاڵەبانی” یش ناتوانێت ئیدارەی ئەم هەموو تەحەددایانە بکات!.\nگریمان ئەوە گرفتی بەڕێز لاهور شێخ جەنگی لەناو یەکێتی دا نەماو کۆتایی پێ هات، ئەی چۆن مامەڵە لەگەڵ چەندین دەستەو تاخمی تری ناو یەکێتی ئەکات؟. کە بە ملیۆن و ملیار دۆلاریان هەیە، فەوج و لیوایان هەیە، دەیان کەتن ئەکەن. ئەی بزوتنەوەی گۆڕان؟. ئەی نەوەی نوێ؟. ئەی ئەو ( 70٪) ەی خەڵکی ناڕازیی کە نە چونەتە سەر سندوقەکانی دەنگدان!؟. ئەی ئەو دەیان هەزارەی دەنگەکانی خۆیان پوچەڵکردۆتەوە لە سەر سندوقەکان؟. ئەی ئەم هەموو سکرتێرو بەڕێوەبەری نوسینگەو دەوروبەرانەی خۆیان و بەرپرسان کە جەستەی حیزب و حکومەتیان داڕزاندوە!و هەموو شتێک لێیان بێزارە!. ئەی ئەم هەموو پێشهاتە ناوچەییە- ئاڵۆزەی لە ئەفگانستانەوە تا کەنداو، لە ئێرانەوە تا دەریای سپی بەڕێوەیە!؟. حیزبی قووڵ ئەبێت خەریکی پۆلێن کردنی ئەگەرەکان بێت بۆ ئایندەو لەبەرانبەریاندا بژاردەکانی ڕووبەڕووبونەوە دابنات ئەگەر ڕوویاندا!.\nیەکێتی دەیان کادیری زمانزان و بە ئەزمون و شارەزای هەیە و دەرفەتیان پێ نادات، لەبەرانبەردا بەڕێز کاک بافڵ تاڵەبانی سوور -سوور ئەزانێت ( 90 ٪) ی یەکێتیەکان و سەرکردایەتی بونی ” بەرهەم ساڵەح”یان بە سەرۆک کۆمار قبوڵ نییە، سور ئەزانێت لە بەغدا مالیکی و حەلبوسی و حەشدی شەعبی بەرهەم ساڵەحیان ناوێت، پارتی دیموکراتی کوردستان بەرهەم ساڵەحی ناوێت!. ئەم کابرایە ئایکۆنی نا-ئومێدکردنی دۆستەکانی خۆی و یەکێتییەکان و خەڵکی کوردستان و کەرکوکییەکانە، کەچی بۆ ئیستفزاز کردنی ئەم هەمووە نە جارێک و نە دوان دوپاتی ئەکاتەوە کە سەرۆک کۆماری ئایندەی عێراق بەرهەم ساڵەحە!. فەرموو کەرکوک و قەڵا سەوزەکەشتان پێشکەش بە پارتی و تورکیا بکەن بزانین بەرهەم ساڵەح چی کۆمەکێک بە ئێوە ئەکات!.\nمن لەوەدا دڵنیام، ئەگەر هەر ئاوها بەردەوام بن لەسەر هەڵەکان و، گرفتەکان کە دە ساڵە بەردەوامی هەیە بە کات بسپێرن، ئەوا یەکێتی ئەبێت بە هەڵم و لە پڕ نامێنێت!. ئێوە پێتان وایە خەریکی شتێکن و ئەیکەن بەڵام وادیارە لەڕاستیدا هیچ ناکەن!. من چەندین جار لە سەرکردەو کادری پێشکەوتوی یەکێتیەوە گوێم لێ بوە کە بەئەنقەست وا لەحیزبەکە ئەکەن و بێ باکن لەهەر کەس و هەر شتێک ڕووئەدا، ئەوان چوار کورسی پوختیان ئەوێت هی خۆیان بێت نەک چل کورسی هی هەموو یەکێتی بێت!.


شاندێکی پارتی و جێگری وەزیری دەرەوەی رووسیا کۆبوونەوە\nلەلایەن گۆڤەند مستەفا 30/10/2018\nکامێز شەدادی، پەیامنێری رووداو لە مۆسکۆ\nشاندێکی پارتی دیموکراتی کوردستان لە رووسیان و لەگەڵ جێگری وەزیری دەرەوەی ئەو وڵاتە کۆبوونەوە.\nکامێز شەدادی، پەیامنێری رووداو لە مۆسکۆ رایگەیاند، شاندێکی پارتی دیموکراتی کوردستان لەگەڵ میخائیل بۆگدانۆف، جێگری وەزیری دەرەوەی رووسیا کۆبوونەوە.\nپەیامنێری رووداو دەڵێت، رۆژی پێنجشەممەی هەفتەی رابردوو 25-10-2018 بە مەبەستی بەشداریکردن لە کۆنفرانسی پارتەکانی کیشوەری ئاسیا، شاندێکی پارتی دیموکراتی کوردستان، بە سەرۆکایەتی هۆشیار سوەیلی، بەرپرسی نووسینگەی پەیوەندییەکانی دەرەوەی پارتی دیموکراتی کوردستان لە رووسیا بوون.\nپەیامنێری رووداو دەڵێت، لە میانی ئەو چەند رۆژە شاندەکەی پارتی دیموکراتی کوردستان لە رووسیا چەندین دیدار و چاوپێکەوتنیان لەگەڵ پارتەکانی دیکەی کیشوەری ئاسیا ئەنجامداوە، ئەمڕۆش لەگەڵ میخائیل بۆگدانۆف، جێگری وەزیری دەرەوەی رووسیا کۆبوونەوە.\nپێشتر هۆشیار سوەیلی، بەرپرسی نووسینگەی پەیوەندییەکانی دەرەوەی پارتی دیموکراتی کوردستان لە لێدوانێکدا بە رووداوی راگەیاندبوو، کە ئەوان وەکو شاندی مەکتەبی پەیوەندییەکانی دەرەوەی پارتی دیموکراتی کوردستان بەشێوەیەکی فەرمی بانگهێشتی ئەو کۆنفرانسە کراون و گوتی: "ئێمە لەو کۆنفرانسەدا جیا لە دیدار و پەیوەدنییەکانمان لەگەڵ نوێنەرانی حیزبە بەشداربووەکان، لەڕێگەی ئەوانیشەوە هەوڵی دروستکردنی پەیوەندی و بەهێزکردنی پەیوەندییەکانی نێوان حکومەتی هەرێمی کوردستان و حکومەتی ئەو وڵاتانە دەدەین، هەوڵدەدەین دۆخی کوردستانیان بۆ روونبکەینەوە، رۆڵ و سەنگی پارتی دیموکراتی کوردستان لە بەڕێوەبردنی حکومەتی هەرێمی کوردستان و تەنانەت لەسەر ئاستی حکومەتی فیدراڵ بخەینەڕوو".\nنیشانەکردن : پارتی , رووسیا


ماڵکۆم: پێش کلاسیکۆ مێسی پێی وتم لەسەرخۆبە و کەس باسی نایماری نەکردووە – تۆڕی میدیایی خەڵک\nماڵکۆم: پێش کلاسیکۆ مێسی پێی وتم لەسەرخۆبە و کەس باسی نایماری نەکردووە\n2019/02/11 - 11:00 AM\nماڵکۆم دی ئۆلیڤێرای بەرازیلی ئەستێرەی یانەی بەرشلۆنە پاش پێشکەشکردنی ئاستێکی بەرز لە کلاسیکۆ، چاوپێکەوتنێکی خێرا لەگەڵ ئێزگەی “کادینا سێر”ی ئیسپانی ئەنجام دەدات و بەم شێوەیە وەڵامی پرسیارەکان دەداتەوە:\nکاردانەوەت چی بوو کاتێک زانیت لە یاریی کلاسیکۆدا سەرەکی دەبیت؟\nباوەڕم نەکرد ڤاڵڤێردی منی لە پێکهاتەی سەرەکی کلاسیکۆ دانابێت، کاتێک ناوی خۆمم خوێندەوە هاوارم کرد: چ سوپرایزێکە!\nبەشداریت کرد و گۆڵێکیشت تۆمار کرد، بە ئاهەنگێڕانەکەتدا دیاربوو پەشۆکاویت و باوەڕ بەخۆت ناکەیت؟\nلەڕاستیدا ١٠٠ جار ئەو گۆڵەم تەماشا کردۆتەوە، زۆر خۆشحاڵم و دەتوانم زیاتر پێشکەشی بەرشلۆنە بکەم.\n“پێش کلاسیکۆ مێسی پێی وتم: لەسەرخۆبە، تۆ شایستەی ئەو چانسەیت کە پێتدراوە”\nپێش کلاسیکۆ لەگەڵ مێسی قسەت کرد؟\nبەڵێ، مێسی پێی وتم: لەسەرخۆبە، تۆ شایستەی ئەو چانسەیت کە پێتدراوە و پێویستە هەرچی لەتواناتدا هەیە پێشکەشی بکەیت.\nدەربارەی گەڕانەوەی نایمار هیچ دەزانیت؟ لە ژووری خۆگۆڕینەکان باسی ئەم بابەتە دەکەن؟\nلە ژووری خۆگۆڕینەکانی بارسا باسی گەڕانەوەی نایمار ناکرێت، نازانم ڕۆژێک لەڕۆژان دەگەڕێتەوە بۆ بەرشلۆنە یان نا، بەڵام بە دڵنیاییەوە یەکێکە لە باشترین یاریزانەکانی جیهان.\n“حەزم بە یاریکردنە لە باڵی ڕاست، حەز دەکەم بچمە ناوچەی پڕۆسەکان و شوت بکەم”\nتۆ باشترین یان ڤینیسیۆز جونیۆر؟\nئێمە لە دوو باشترین یانەی جیهان یاریی دەکەین، هەست دەکەم هەردووکمان باش بین و لەتواناماندایە زیاتر پێشکەش بکەین.\nچاوەڕێی هەلی گەورەی تری هاوشێوەی کلاسیکۆ دەکەیت؟\nدەزانم کە لەتوانامدایە سود بە بارسا بگەیەنم، ڕۆژانە بەرەوپێش دەچم و لەگەڵ مێسی مەشق دەکەم ئەوەش شتێکی ناوازە و باوەڕ پێنەکراوە، کە گەورەبووم بە نەوەکانم دەڵێم لەگەڵ مێسی یارییم کردووە.\nحەز دەکەیت لە چ پێگەیەکدا یاریی بکەیت؟\nحەزم بە یاریکردنە لە باڵی ڕاست، حەز دەکەم بچمە ناوچەی پڕۆسەکان و شوت بکەم، لە کلاسیکۆشدا هەر بەو شێوەیەم کرد، پێموابوو بەشداری ئەو یارییە ناکەم، بەڵام بێگومان ئامادەبووم بۆی.


ئەبو كاروان/پەرلەمان و سروودی ئەی رەقیب!\nالمجموعة: ئه‌بو كاروان\nكاتێك ئەم وتارە دەنووسم، زۆر شت یاخەگیرم بوون و هەڵدەگرن هەڵوێستەیان لەسەربكرێ، باسەكەمان سروودی ئەی رەقیب لەگفتوگۆكانی نێو پەرلەمان و لیژنەی هەمواری پەیڕەوی ناوخۆی پەرلەمانە، بەڵام دەمەوێ پێش ئەم باسە ئاماژە بەوە بكەم كە مەترسییەكی زۆرم لە دۆخی سیاسی هەرێمی كوردستان هەیە تا ئەوئاستەی كە پێموایە بەریەككەوتنی خراپی لێدەكەوێتەوە. پێشووتریش لەچەندین وتارو دیداری رۆژنامەوانیدا ئاماژەم پێكردووەو لەوتارێكیشدا بەم شێوەیە گوزارشتم لێكردو گوتم " دابەشكردنی ئەم كێكە لەنێو پێنج حزبەكەدا تاسەر ناڕوا"، ئێستاش دەڵێم هیوادارم ئەم زەنگە ترسناكەی واقیعی ئێستای هەرێمی كوردستان بە دیوی ئەرێنی كۆتایی بێت، نەك پێچەوانەكەی.\nدێمەوە سەر ئەسڵی مەبەست، ئەویش ئەوەیە لە دانیشتنی ژمارە "14" رۆژی 9-6-2015 لە بەرنامەی كارداو لەخاڵی دووەمدا بەم شێوەیە هاتبوو( گفتوگۆكردنی پەیڕەوی ناوخۆی پەرلەمانی كوردستان كەلەلایەن لیژنەی كاتی بۆ پێداچوونەوەی پەیڕەوی ناوخۆ ئامادە كراوە، بەپێی بڕیاری ژمارە "26" ی ساڵی 2014و، بڕگەی "8" لە مادەی "56"ی یاسای هەڵبژاردنی پەرلەمانی كوردستان ژمارە "1"ی ساڵی 1992 ی هەمواركراو".\nتایبەت بەم خاڵەو گفتوگۆ لەسەركردنی كۆبوونەوەكە بەلاڕێدابراو لەجیاتی گفتوگۆكردنی بابەتیانە كەشێكی سیاسی و گۆشەنیگای سیاسی تەسك هەژموونی خۆی سەپاند، كە ئەمەش ناڕاستترین و خراپترین ئاراستەیەكە، كە دانیشتنەكانی پەرلەمان و لیژنە تایبەتەكانی بەرجەستەی دەكەن و ئەم خولەی پەرلەمان پەیڕەوی لێدەكەن.\nكار گەیشتە ئەوەی سەرۆكی پەرلەمان كۆبوونەوەكە بۆماوەی نیوكاتژمێر رابگرێ، بە مەبەستی ئەنجامدانی كۆبوونەوەی دەستەی سەرۆكایەتی پەرلەمان و سەرۆكی فراكسیۆنەكان بۆ دۆزینەوەی رێكارو رێگاچارەی گونجاو، لەكۆبونەوەی دەستەی سەرۆكایەتی پەرلەمان و سەرۆكی فراكسیۆنەكانیشدا دیسان بەهەمان شێوەی كۆبوونەوەی پەرلەمان گفتوگۆكان درێژەی كێشا، تا كارگەیشتە ئەوەی سەرۆكی پەرلەمان بە ئاشكراو بە روونی بڵێ": ئێمە دەمانزانی ئەو خاڵەی كەلەبەرنامەی كاردا هاتوە دەربارەی پەیڕەوی ناوخۆ كۆتایی نایەت، بەڵام لە بەرنەبوونی پڕۆژە یاساو بڕیارو پرسی گرنگ ئەو خاڵەمان خستە ناو بەرنامەی كارەوە".\nلێرەدا بە پێویستی دەزانم ئەوە بڵێم كە كاتێك گوێم لەم روونكردنەوەی سەرۆكی پەرلەمان بوو، ناچار وەك هەموو جارێك وڵام بدەمەوەو ڕووی پرسیاریان لێبكەم و بپرسم": پڕۆژە یاسای سروودی نیشتمانی "ئەی رەقیب" بەلای ئێوەوە گرنگ نیە؟ پڕۆژە یاسای هەمواری وەربەرهێنان گرنگ نیە لای ئێوە؟ لەكاتێكدا چەندین پڕۆژە یاساو بڕیارتان لەبەردەستە؟\nمن دەزانم تەوژمی تەسكی سیاسی و حزبی لەم خولەی پەرلەمان بەبەراوردی خولەكانی پێشووتر زاڵترە، بە تایبەت كاریگەری ئیسلامیەكان لە دەستەی سەرۆكایەتی و ناو هۆڵی پەرلەماندا، بەڵام دەمەوێ ئەوە بۆ خوێنەرو خەڵك و سەرۆكایەتی پەرلەمان روون بكەمەوە كە دوو پڕۆژە یاسای گرنگ تایبەت بە سروودی نیشتمانی ئەی رەقیب پێشكەش كراوە لە9 -12-2014 خوێندنەوەی یەكەمی لە بۆكراوەو 14-12-2014 ئاراستەی لیژنە پەیوەندیدارەكان كراوە، لەسەرهەمان بابەت لە رۆژی 19-1-2015 لیژنەی رۆشنبیری و راگەیاندن و هونەر راپۆرتی خۆی كۆتایی پێهێناوەو ئاراستەی سەرۆكایەتی پەرلەمانی كردوە، هەروەها لیژنەی كاروباری یاسایی لەسەر هەمان پرس بە نوسراوی ژمارە "65" لە بەرواری 5-5-2015 راپۆرتی خۆی ئاراستەی سەرۆكایەتی پەرلەمان كردوە، واتا لە 5-5-2015 وە ئەم پڕۆژە یاسایە ئامادەیە بخرێتە بەرنامەی كارەوە، كە هەردوو پڕۆژەكە یەكێكیان "30" پەرلەمانتار واژۆی لە سەركردوەو ئەوی تریشیان "19" پەرلەمانتار واژۆی لەسەركردوە.\nپرسیارو تێبینی جەوهەری ئێمە لێرەوەیە، ئایا پڕۆژە یاسای سروودی نیشتمانی بۆ فراكسیۆنەكانی زەردو سەوزو نیلی و ئەوانی تریش گرنگ نیە؟ ئەگەر گرنگە بۆچی بێدەنگن؟ یان ئەگەر گرنگ نەبوو بەلاتانەوە بۆچی پڕۆژەتان بۆ ئامادەكردو واژۆتان بۆ كۆكردەوە؟\nعەیبەو نوقسانیەكی زۆر گەورەیە لە بەرامبەر پڕۆژەیەكی وا گرنگ كە سیمبولی نیشتمانی و نەتەوەییە بەم خوێن ساردی و نابەرپرسیارێتیە مامەڵە بكرێ، هەروەك ئەمە عەیبەیە بۆ دەستەی سەرۆكایەتی پەرلەمان و حزبە باڵادەستەكانی ناو پەرلەمان، ئەگەر پڕۆژە یاسایەك یان پڕۆژە بڕیارێك رێكەوتن و تەوافقی لەسەربكەن تێی دەپەڕێنن، ئەگەر رێكەوتن و تەوافقی لەسەرنەكەن هەزارو یەك پاساوی بۆ دێننەوەو دەیخەنە پەراوێزەوە، بۆ نموونە سێ پڕۆژە بڕیاری تایبەت بە تاوان و جینۆسایدی ئێزدییەكان ماوەیەكی زۆرە لەلای دەستەی سەرۆكایەتی پەلەمانە كەچی ئاِمادەنین وەك پێویست بیخەنە بەرنامەی كارەوەو بریاری لەبارەوە بدەن.\nكێ بەرپرسیارێتی ئەم خەم ساردییە هەڵدەگرێ؟ بۆچی بابەتە گرنگە نیشتمانی و نەتەوەییەكان دەكرێتە قوربانی هەژموونی تەسكی حزبی؟ ئایا ئیتر بەس نیە ئەم سیاسەتی خۆڵكردنە چاوی خەڵكە لە پێناو بەرژەوەندی تەسكی حزبی و سیاسی؟\nد.كاوە محموود/ بەرەو قانوونێكی باری كەسێتی لەسەر بنەمای مەدەنی و هاووڵاتیبوونی كوردستانی*\nهۆشیاری عەبدولعەزیز/ عێراق لە بەردەم ئەگەرەكانی هەڵوەشانەوەدا\nعەبدولڕەحیم حەسەن/ رۆڵ و ئەرکی دامەزراوەی پەروەردە، لە ناوچە کێشەلەسەرەکان ( دابڕێنراوەکان )\nهیوا عومەر / کرێکار یا پریکاریا، سەختربوونى ژینگەى کار و هەڵکشانى پەراوێزخراوەکان\nعوسمان زیندانی/ سەلامەتی کرێکار و چاوچنۆکی سەرمایەدار\nهەندرێن ئەحمەد/ عێراق و کوردستان، ململانێی مێژوویی و مافەکان\nد.كاوە محموود/ شوناسی کوردستانی نیشتمانییە یان لۆکالییە؟!\nجەمال کۆشش/ ڕاپرسی گشتی لەسەر پێدانی زەوی بەشێخ نەهرۆ\nكاوە گۆران/ لاوازی دیموکراسیەت وبەکارهێنانی بۆ بەرژەوەندی تایبەت\nمحەمەد عەلی/ پێگەی ئەمەریكا لە ماوەی دەسەڵاتی سەرۆك (دۆناڵد ترەمپ)دا\nد.كاوە محموود/ تایبەتمەندی شوناسی کۆمەڵایەتی لە بزوتنەوەکانی رزگاریخوازی نیشتمانی گەلان\nبه‌ختیار محه‌مه‌د/ هه‌ڵه‌ی ڕێكه‌وتی بوون\nرەزا شـوان / چاڵی هـەژاری لاوانی ئێران هەڵـدەلوشێ\nبێستون هەورامی/ پڕۆسەی پەروەردە بێ مامۆستا بەڕێوە ناچێ\nئارام عەزیز/ بێ ئومیدی لاوان\nعەلی قادر/ بەهاری عەرەبی لەدەیەمین ساڵی یادکردنەوەیدا هاکا گەلان سەرلەنوێ تەقینەوە\nعەبدولڕەحیم حەسەن/ ناوەڕۆکی سیستەمی قوتابخانەکان و هەیمەنەی حیزبی کوردی !!!\nشوان محەمەد/ ترەمپ باجی لێنەدانی ئێران دەدات\nعه‌بدولموته‌لیب عه‌بدوڵڵا/ پرسی ناسنامه\nرەزا شـوان/ کریستین هـێڵگە رابەری چیرۆکنوسانی منداڵانی ئیسلەندایە


خۆپیشاندان لە بەسرە دەستپێدەکاتەوە - اخبار العراق\nاخبار العراق » كوردى » خۆپیشاندان لە بەسرە دەستپێدەکاتەوە\nخۆپیشاندان لە بەسرە دەستپێدەکاتەوە\nلە بەسرە، شاری پڕ نەوتی عێراق، هاواری خەڵک لە بێکاری، هەژاری، گەندەڵی و نەبوونی خزمەتگوزاری و دەیان قەیرانی چەقبەستووی دیکە بەرزبووەوە.\nخۆپیشاندەران وێنەی قوربانییانی بەسرەیان بەرزکردەوە کە لە شەڕی داعشدا کوژراون، ئەمەش وەکو ئاماژەیەک بۆ ئەوەی بە بەغدا بڵێن “شارێکی خاوەن دەیان قوربانیتان فەرامۆشکردووە”.\nحەشمیە موحسین، خۆپیشاندەر لە بەسرە دەڵێ “بەڵێنەکان جێبەجێناکرێن، چونکە هەرشتێک لەسەر شتێکی بێ بنەما بونیادبنرێت بێ بنەما دەبێت. حکومەت لەسەر بنەمای تایفی و حیزبی بونیادنراوە بۆیە پێم وانییە حەیدەر عەبادی بتوانێت لەنێو ئەم وێرانکارییەدا شتێک بکات. مەگەر یەک شت بکرێت ئەویش ئەوەیە ئەگەر حکومەتی داهاتوو لەسەر بنەمایەکی نیشتمانی و تواناکان پێکبهێنرێت دوور لە پشکپشکێنە، ئەو کاتە دەتوانێت گەل رزگار بکات”.\nحەشمیە هەروەها دەڵێ “ئەم حکومەتە و حکومەتی داهاتووش ئەگەر هاوشێوەی ئەمەی ئێستا بێت، پێشبینی ناکەین ئەدای باش ببێت، خۆپیشاندانەکانیش بەردەوام دەبن و کۆتاییان نایەت، ئێمە بەشێکین لەو خەڵکانەی هەر لە سەرەتای خۆپیشاندانەکاندا لە ساڵی 2013ـەوە بەشداریمان لە خۆپیشاندانەکاندا کردووە تاوەکو ئێستا، بەردەوامیش دەبین تاوەکو ئەو دەمەی سەرجەم مافەکانی خەڵک دەستەبەر دەکرێن”.\nبەدرێژایی خۆپیشاندانەکە خەڵک هاواریان دەکرد “هەموو پارتە سیاسییەکان بێ کەڵکن و پەرلەمان سەرچاوەی گەندەڵییە”. خۆپیشاندەران گلەیی یەکەمیان لە ئەنجوومەنی پارێزگای بەسرەیە: دەڵێن داواکارییەکانمان لەوێوە ناگەنە بەغدا.\nمورتەدا قەرەقۆشی، خۆپیشاندەرێکی دیکەی بەسرەیە، ئەو دەڵێ “داواکارییەکی دیاریکراومان نییە، بەڵام داواکاریی سەرەتاییمان هەن، پێویستە بەرپرسان وەڵاممان بدەنەوە. ئەگەر ئەنجوومەن یاخود حکومەتی بەغدا وەڵامی یەک داواکاریشی دایەوە هەر باشە. ئەنجوومەنی ئێرە لە جێبەجێکردنی پەیمانەکانیدا شکستی هێناوە. تاکە بەرپرسێک لەکارەکەی دوورنەخراوەتەوە، کە وابێت سوودی ئەنجوومەنی پارێزگا چییە؟ زۆربەی ئەندامانی ئەنجوومەن خاوەن کۆمپانیان، خاوەن سەرمایەن، چوونەتە نێو حکومەت تاوەکو پڕۆژەکانی خۆیان سەربخەن. ئەگەر لە خزمەتی خەڵکی بەسرەدابوونایە دەهاتنە ریزی خۆپیشاندەران. خۆ هەموو شتێک درووشم و راگەیاندن نییە”.\nئەمە یەکەمجار نییە خەڵکی بەسرە بەهۆی خراپی گوزەران و کەمی خزمەتگوزارییەوە هاواریان لێ هەڵدەستێت، لەوەش ناچێت دوایینجار بێت. ئەمەش لەکاتێکدایە، گەندەڵی و بەهەدەردانی سامانی گشتی و دەیان قەیرانی دیکە کەوتوونەتە ژێر چەتری قەیرانی پێکهێنانی حکومەت.


ئای بۆ ئه‌وه‌ی له‌ده‌ستمان دا، وای له‌وه‌ی به‌ده‌ستمان هێنا! – Denegkan\nئای بۆ ئه‌وه‌ی له‌ده‌ستمان دا، وای له‌وه‌ی به‌ده‌ستمان هێنا!\nbyهێمن خورشید\tFebruary 3, 2011\tئەدەب\nتازه ڕۆیی ئه‌و زه‌مانه‌ی شیعری تێدا بهۆنینه‌وه، نه‌ما شیعر، نه‌ما جوانی، نه‌ما جیاوازی شه‌و‌و ڕۆژ!\nئێستا شه‌و ڕووناكه وه‌ك ڕۆژ، كه‌چی دڵی ئێمه تاریك. جاران ئه‌و وه‌ختی شه‌و ده‌هات، دنیا تاریك تاریك ده‌بوو، دڵی مرۆڤه‌كان ڕووناك . . كه‌چی ئێستا كه شه‌و دادێ، سه‌راپا دونیا ڕووناكه‌و ناخی ئینسان تاریكستان!\nچ دونیایه‌كه خودایا؟! كاره‌با هات، ماڵ‌و حه‌وشه‌و ژوورو بانی سه‌راپاكرد به مه‌شخه‌ڵان، دڵ‌و ده‌روونی مرۆڤیش به لانه‌ی كونه‌په‌پوو و خه‌رابستان!\nزانستی پزیشكی پێشكه‌وت. . ده‌ردو سیل‌و به‌ڵا زۆر بوون. ئیته‌رنێت هات. . ده‌ست بخه‌ره سه‌ر دوگمه‌یه‌ك، تۆزێ فشاری بۆ بێنه، سه‌راپا دونیات بۆ دێنێ. . بورجی ئیڤڵ، شورای چین‌و په‌یكه‌ری عیسای مه‌سیح‌و هه‌زار دیمه‌نی ناوازه، له ده دوانزه چركه‌یه‌كدا، له‌سه‌ر شاشه‌كه‌ی به‌ر ده‌ستت خۆی باده‌دات‌و ده‌نوێنێ. . وه‌لـێ چیتر نه (كیندی)یه‌ك په‌یدا ده‌بێ‌و نه (كانت)ێ دێ. . نه (مه‌ولانا)یه‌ك وێرانه‌ی ماڵی دڵمان ڕۆشن ده‌كا‌و نه (شكسپیر)ێك له‌مه‌ودوا مه‌رحه‌بایه‌كمان لێده‌كا. . نه (زه‌یاب)ێك له به‌غداوه سواری پشتی حوشتر ده‌بێ‌و دوای چه‌ند مانگێك ڕێگه برین، میوزیك به دیاری ده‌بات بۆ (ئه‌نده‌لوس)و (قورتوبه)!\nئیتر نه (خه‌ییام) ده‌بینین نه (ئه‌بولعه‌لای مه‌عه‌ڕری). . ئاخر شیعر بۆ كێ بڵێن؟ چ كه‌سێك لێیان تێده‌گا؟ كێ خه‌می وجودی ماوه؟ كێ ده‌زانێ بۆچی ده‌ژێ، تا خه‌می پرسیاری هه‌بێ‌و گومان له بوونی خۆی بكا؟!\nچیتر (بتهۆڤن)ێك نایه, تا بێئه‌وه‌ی خۆی گوێی له ئاوازی خۆی بێ, سه‌مفۆنیای نه‌مر دابنێ‌و گوێی ئێمه‌شی پێ ئاوبدا. . .\nبه‌سه‌رچوو ئه‌و سه‌رده‌مانه‌ی (سه‌یید عه‌لی ئه‌سغه‌ر)ێكی كوردستانی بچریكێنێ:\nله ده‌ردی بێ ده‌رمانی كه‌وتوومه سه‌رگه‌ردانی\nبه جوابی (لن ترانی)، چبكه‌م جه‌رگــم بـڕاوه\nله‌بۆ هیجری دووری تۆ جه‌رگ‌و دڵــم بـــڕاوه\nچبكه‌م له دووری دۆسم هۆش‌و فكـرم فه‌وتاوه\nچونكه ئیتر زه‌مانی هیجر به‌سه‌رچوو. ده‌نگی ناقۆڵای (مۆبایل) ناهێڵـێ بیری كه‌س بكه‌ی, تاكو هه‌ست به هیجران بكه‌ی. (لن ترانی) باوی نه‌ما, چون هه‌موو ماڵێك‌و بڵـێ هه‌موو ژوورێك, ته‌له‌فزیۆنێكی گه‌وره‌ی له‌سه‌ر پشت تێدا كه‌وتووه، سه‌یرت ده‌كاو پێده‌كه‌نێ!\nیادت به‌خێر(عه‌لی مه‌ردان)! چه‌ند دڵی شادت خه‌مگین كرد, چه‌ند چاوی وشك‌و بێ ئاوت به ده‌نگه پڕ له سۆزه‌كه‌ت خسته گریان! وه‌لـێ ئیتر چه‌ند هاواركه‌ی (هه‌ریادم كه.. هه‌ریادم كه). . كه‌س له مه‌به‌ستت تێناگا‌و كه‌س حاڵی نابێ چی ده‌ڵێی! كێ ئه‌مرۆ یادی كێ ده‌كا‌و كێ له یارانی ده‌پرسێ؟! كێ بواری ئه‌وه‌ی هه‌یه دابنیشێ‌و یادی دۆست‌و ئه‌حباب بكا!\nخودایا من زۆر بیری منداڵی ده‌كه‌م. بیری بۆنی سرووشت ده‌كه‌م، ئه‌رێ ئه‌وانه بۆ كوێ چوون؟\nمرۆڤ هه‌ر به‌ره‌و پێشه‌وه هه‌نگاو ده‌نێ‌و نایشزانێ به‌ره‌و كوێ ده‌چێ, دڵی ئاسمانمان شه‌ق كردو بنی ده‌ریامان پشكنی، كه‌چی ئاگامان له دڵی خۆمان نه‌ما. . مرۆڤ چیتر ئه‌و مرۆڤه‌ی جاران نییه, ئاخر جاران پاره نه‌بوو, خانوو نه‌بوو, نان نه‌بوو, كولێره نه‌بوو, سك برسی بوو, گیرفان به‌تاڵ‌و حه‌تاڵ بوو, كه‌چی چاوی مرۆڤ تێربوو, هه‌موو خه‌م‌و هه‌وڵ‌و كۆششی ئه‌وه بوو نانی سبه‌ینێ ده‌ربێنێ‌و سكی تێركا, كه‌چی ئێستا له‌جیاتی خانوو ته‌لاری سه‌د نهۆمی‌و باڵه خانه‌ی هه‌وربڕ‌و ماشێنی ئاخر مۆدێل‌و سفره‌ی پڕ له خواردنی زۆر. . پاره ده‌ڵێی خاشاكی سه‌ر زبڵدانه دێت‌و ده‌چێ. كه‌س نازانێ له كوێوه دێ‌و چۆن وا خێرا له چنگی مرۆ ده‌رده‌چێ . . كه‌چی دڵ‌و ده‌روون ته‌نگ‌و چاو برسییه!\nبیرمه له‌و گه‌رمیانه‌ی خۆمان، هه‌ر چه‌ند ساڵـێ له‌مه‌وبه‌ر بوو, مێردمنداڵ بووم, تازه سمێڵم ده‌رده‌چوو, له مابه‌ینی (زه‌نگاباد)و (ڕزگاری)دا هه‌ر ته‌نها دوو ماشێن هه‌بوون, خه‌ڵكیان ده‌هێنا‌و ده‌برد. ئه‌ویش چ جۆره ماشێنێ؟ جێبه ڕوبعه! ئه‌و دوو جێبه هه‌ریه‌ك عه‌ره‌بانه‌یه‌كیان به‌دوای خۆیانۆ به‌ستبوو، من ده‌ڵێم چل تۆ بڵـێ سه‌د پیاوو ژن‌و گه‌وره‌و گچكه‌و وردو هه‌راش له‌و دوو ماشێنه ده‌ئاڵان. ئێ چبكه‌ن؟ سه‌یاره نه‌بوو! خه‌ڵك هه‌موو له كشتوكاڵ‌و كاره‌وه ده‌هاتنه‌وه، هه‌ریه‌كه شتێكی پێ بوو. یه‌كێ بێڵـێ‌و یه‌كێ داسێ, ئه‌وی تر ته‌وری داربڕین, ئه‌ویتریان قوڵنگی زه‌وی هه‌ڵكه‌ندن, ئه‌میان باری‌و ئه‌و قاپ‌و ته‌شت‌و. . چوزانم هه‌رایه‌ك بوو هه‌ر مه‌پرسه!\nبڕوا بكه له دووره‌وه چه‌ندی دیقه‌تت بدایه نه ماشێنت ده‌دی‌و نه هیچ، ئه‌وه‌ی ده‌تدی مرۆ بوو و به‌س، ئاپۆرایه‌ك له بنیاده‌م!\nهه‌راو هۆریاو قاڵه‌یه‌ك بوو, كه‌س گوێی له ده‌نگی كه‌س نه‌بوو. .\n+ ئاخ باوكه‌ڕۆ قاچمت شكاند.\n+ كوره لاچۆ ڕووحم ده‌رچوو.\n+ ئای ئای ئای ئای! پێم كه‌وته ژێر خاكه‌ناسه‌كه‌ی ده‌سته‌وه.\n+ كاكه ته‌نها ڕێی لاقێكم بكه‌نه‌وه.\n+ توخوا به‌مه‌ش ده‌ڵێن ژیان؟\n+ خوایه تاكه‌ی هه‌روا ده‌بین؟\n+ئه‌مه حاڵه‌و؟ . . هه‌زاران هاوارو ناڵه. .\nئه‌مه كه‌ی بوو؟ سه‌رده‌می قات‌و قڕییه‌كه! ئه‌ی ئێستاكه؟! كێ له ڕووی دێ سواری جێب بێ؟! به‌راوردی ئه‌و دوو دیمه‌نه‌ی ئه‌وساكه‌و ئێستا بكه‌ی، سه‌یرێكه سه‌یری وا هه‌رگیز نابێته‌وه. .\nئێستا كێ تاقه‌تی هه‌یه هه‌ڵسێ‌و كه‌ناڵان بگۆڕێ؟ هه‌ر له‌جێوه، له ڕێگه‌ی كۆنترۆله‌وه, له سه‌عاتێكدا سه‌د كه‌ناڵ ئه‌م دیو‌و ئه‌و دیو پێ ده‌كا!\nئه‌ی دیمه‌نی كونجی‌و خورمای زستانانی هاوسێماڵه‌كانی گه‌رمیان . . ده دوانزه ماڵ له ماڵێكدا گرد ده‌بونه‌وه له‌ده‌ور یه‌ك. كوا كونجییه‌كه‌و كوا خورماكه؟ ئاده‌ی ڕاكه! ده‌سك‌و هاوه‌نه‌كه بێنه. ده‌بوو به گرمه‌و زرمه‌یه‌ك, ئه‌و سه‌ره‌كه‌ی په‌یدا نه‌بێ . .\n+ نۆره‌ی تۆیه.\n+ به‌خوا من شانم ژان ئه‌كا.\n+ ها لێم بگره. خۆ تۆ ئیمشه‌و هیچت نه‌كرد! ته‌نها بۆ خواردن حازری . .\nتا نیوه‌شه‌و زرمه‌ی ده‌سك‌و گرمه‌ی هاوه‌ن، ده‌گه‌یشته ئاسمانی حه‌وته‌م, ئینجا هه‌ریه‌كه‌و تۆسقاڵـێ كونجی‌و خورمای پێ ده‌بڕا، ده‌یانخوارد‌و هه‌ریه‌كه به‌ره‌و ماڵی خۆی. سبه‌ینێكه‌ش ده‌بوایه زوو له خه‌و ڕابن. هه‌ریه‌كه‌و كارێكی هه‌بوو, ئه‌و كرێكارو ئه‌م جوتیار، سه‌رێك‌و سه‌ودای هه‌زار كار. .\nپیاو بێزی دێ باسی كونجی‌و خورما بكا! ده جۆر زولابیا‌و پاقلاوا, چوكلێت‌و نه‌سته‌له‌و قاوه, كێك‌و شیرینی بیانی, توركی، ئه‌رده‌نی، ئێرانی. .\nئا ئه‌وه‌یه ئه‌م ڕۆژگاره, مرۆڤ له‌خۆڕا بێزاره. له كاتێكدا له ماڵا لێی دانیشتوه‌و كاری نییه‌و ده‌ست به‌تاڵه. . گیرفانی پڕ, ده‌روونی پڕ, سكی تێرو چاوی برسی!\nباپیرانمان، ئه‌وه‌ی لێیانمان بیستوه, به‌یانیان زوو له ناو نوێن ده‌رده‌په‌ڕین‌و به‌ره‌و كێڵگه‌و ڕه‌زو بیستان غاریان ده‌دا. هه‌ندێكیان شه‌خته‌شكێن بوون، له زستانی كوێستانانا كه تفت هه‌ڵدایه ده‌یبه‌ست, بۆ خۆشۆردنی ناچاری, هه‌روه‌ك یاری، شه‌خته‌و به‌فریان ده‌قڵه‌شاند‌و چۆڕێ ئاویان په‌یدا ده‌كرد, خۆیانیان تێ فڕێ ده‌دا. . كه‌چی له ئێمه جوانتر‌و له‌شساغتر بوون . . ئێستا تا دره‌نگانی شه‌و، له‌ناو جێدا خۆت باده‌ده‌ی, ته‌مه‌شای شه‌ش فیلم ده‌كه‌ی, ده جاران ده‌چیته ده‌رێ‌و هه‌م دێیته‌وه، شان‌و پیلت گشت ده‌ته‌زن هێند پاڵی لێده‌ده‌یته‌وه، كه‌چی سبه‌ی كه هه‌ڵده‌ستیت ده‌ڵێی بارت ڕاكێشاوه, وا هه‌ستده‌كه‌م مرۆڤی ئێستا‌و قه‌دیمان دوو كائینی له‌یه‌ك جودان, هه‌روه‌ك ماشێنی ئێستاكه‌و بیست سی ساڵێكی له‌مه‌وبه‌ر، وه‌ك هه‌رشتێكی ئه‌م چه‌رخ‌و ئه‌م سه‌رده‌مه. مرۆڤ دارای جه‌سته‌یه‌كی توڕه‌هات‌و ڕووحێكی بێهێزو ماندوو و, ئاوه‌زێكی له‌كاركه‌وتوو و چیكڵدانێكی بچكۆڵه. . چوزانم چی. . ئیتر ئاوها!\nخۆ من باسی زۆر كۆن ناكه‌م. چون دڵنیام نه مه‌ولانایه‌ك له‌مه‌ودوا په‌یدا ده‌بێ, تاكو بڵـێ:\nیك جرعه‌ْ می از حریف مستت برسد\nصد چـــاشنئ دم الستت بـــرســـد\nاین جــام نهـــاده‌اند در تــاق بلـند\nپـا بر سر خود نه كـه دستت بـرسـد!\nئاخر كوا مرۆڤی ئێستا بۆ گه‌یشتن به شه‌رابی خۆشتامی یار، قه‌ت ده‌توانێ پێ به‌سه‌ری خۆیدا بنێ؟! له خه‌یاڵیشدا ئه‌و كاره هه‌ر ئه‌سته‌مه!\nخه‌ڵكی جاران به‌حیساب خه‌می نانیان بوو. ئه‌ها (سه‌عدی) له (گوڵستان)دا چی ده‌ڵـێ:\nشب چو عقد نماز می بنـدم\nچه خـورد بامـداد فـرزندم؟\n(شه‌و ئه‌و وه‌ختی قامه‌تی نوێژ داده‌به‌ستم, بیرم هه‌ر له‌لای ئه‌وه‌یه داخۆ سبه‌ی چی هه‌یه كوڕه‌كه‌م بیخوا؟!)\nبه‌ڵام نوێژی ئه‌وسای ئه‌وان, هه‌رچه‌ند برسی‌و ڕه‌جاڵیش بوون، سه‌د هێنده‌ی نوێژی ئێستاكه پڕ تام‌و چێژ‌و مانا بوو. .\nكی شعر تر انگیزد خاگر كه حزین بـاشد؟\nیك نوكته در این معنا گفتیم و همین باش\nئه‌توو بڵێی ئه‌گه‌ر حافز له‌م سه‌رده‌مه‌دا ژیابا, ئه‌و هه‌موو شیعره جوانانه‌ی له كانیاوی ده‌روونیه‌وه هه‌ڵقوڵیون نیو هێنده‌یانی چڕیبا؟!\nوه‌ختی خۆی زۆرینه‌ی خه‌ڵكی نانیان هه‌ر بۆ ئه‌وه ده‌خوارد تا پێی بژێن‌و بجوڵێن. هه‌ندێكیش له خاوه‌ن دڵان، زیكرو یادی خوداوه‌ندیان كردبووه ئامانجی ژیان:\nنان از برای كنج عبادت گرفتـه‌اند\nصاحبدلان نه كنج عبادت برای نان\n(خاوه‌ن دڵان نانیان كردووه‌ته ئامرازی ئامانجی خوداپه‌رستی, نه‌ك خواپه‌رستی بكه‌نه قوربانی نان).\nعیلمی جاران باری له كۆڵی زانایان دێنایه‌خوار, سه‌ری شانیانی سوك ده‌كرد. كه‌چی ئێستا زانست لای زۆركه‌سی ئێمه بووه‌ته بار. زانیاری زۆری بێكه‌ڵك‌و دڵی خاڵی له ئه‌وین‌و مات‌و بێزار، مه‌ولانا جوانی پێكاوه:\nعـلم های أهـل دل حمالشـان\nعـلم های أهل تن أحمالشـان\nئه‌م ژیانه تا بێ پڕ ده‌نگه‌ده‌نگ ده‌بێ، هه‌تا بێ شتی تازه دێ‌و سه‌ر ده‌ردێنێ، كه‌چی مرۆڤ هه‌موو رۆژێ له دڵه‌وه خۆزگه ده‌خوازێ به دوێنێ . . تۆ بڕوانه كه‌ره‌سته‌ی زۆروزه‌به‌نده, جۆره‌ها شتی نه‌دیتوو‌و ئاڵ‌و واڵا. وه‌لـێ بزانه شاعیرێ په‌یدا ده‌بێ، به‌یتێكی وه‌كو ئه‌م به‌یته‌ی (تاهیر به‌گی جاف) بنووسێ؟!\nهه‌روه‌كو قه‌وس‌و قزه‌ح با ده‌ست له گه‌ردن دانیشین\nتۆ به سوخمه‌ی ئاڵ‌و سه‌وزو من بـه ڕه‌نگـی زه‌رده‌وه\nڕه‌نگی سوخمه‌ی ئاڵ‌و سه‌وزو ڕه‌نگی زه‌ردی ڕوخساری خۆی كردۆته په‌لكه‌زێڕینه, وه‌ی خودایه چ دیمه‌نێكی ناوازه‌و چ تابڵۆیه‌كی ڕه‌نگینه!\nجاران دونیا سه‌راپا ڕه‌نگی سرووشت بوو, بۆن‌و به‌رامه‌ی سرووشت بوو. بۆیه شیعریش مانای هه‌بوو, تامی هه‌بوو, ده‌ستت به‌ر وێنه‌كه‌ی ده‌كه‌وت. ئێستا كه‌ی سه‌رده‌می شیعرو جوانی ماوه؟! قه‌ت بینیوته سه‌یاره‌و چه‌ترو فڕۆكه‌و مه‌كینه‌ی ڕیش تراشین‌و هاڕه‌ی په‌نكه‌و موبه‌ڕڕیده ببن به كه‌ره‌سته‌ی شیعر؟! هه‌ندێ هه‌ن له چاوقایمی ئه‌مه‌ش ده‌كه‌ن, به‌ڵام چ سوود, ته‌نها خۆیان ده‌كه‌ن به په‌ندی زه‌مانه‌و هیچی تر نا!\nتۆ ته‌ماشای ئه‌م شیعره كه، به‌رهه‌می (مه‌لا عه‌بدوڵڵای جه‌لیزاده)ی گه‌وره شاعیرو زانایه. وردبه‌ره‌وه‌و جا بزانه ده‌نگی زڕره‌ی زه‌نگۆڵی مێگه‌ل نابیستی؟ بزانه بۆنی هه‌ناسه‌ی ئێواره‌ی به‌هاران ناكه‌ی؟\nكه بێری هاته نـاو مێگه‌ل سه‌راپــا قرمــزی پۆشــی\nمه‌لا ئیدراكی چوو شێخیش ته‌ریق، زاهـید نه‌ما هۆشی\nحه‌بیب دیتـی ڕه‌قیب وه‌ستـاوه، سه‌رپۆشـی بـه ڕوودا دا\nگوتم هه‌وری سیا هات، شه‌عشه‌عه‌ی خورشیدی داپۆشی\nتازه ڕۆیی ئه‌و زه‌مانه‌ی ده‌نگی بولبول له‌ناو جێ ده‌رمان په‌رێنێ، كه‌ڵه‌شێری مه‌لابانگدان به قوقه‌قوق هه‌ڵمانسێنێ . .\nچه‌ند شیرین بوو سه‌رمای زستان، ده ده‌و بیست بیست له ده‌وری زۆپایه‌كی دار خڕده‌بوینۆ، گه‌رمای ئاگری زۆپاكه تێكه‌ڵ به ده‌رونمان ده‌بوو‌و گڕی بڵێسه‌ی ناو ناخی هه‌ریه‌كه‌شمان له‌وانیترمان ده‌ئاڵاو هه‌ر هه‌موومان پێكه‌وه گه‌رم ده‌بوینه‌وه. ئێستا هه‌ریه‌ك له‌سوچێكا له‌به‌رده‌م هه‌وای (سپلیت)دا هه‌ڵكورماوین، كه‌س ته‌ماشای ڕووی كه‌س ناكا، هه‌مومان ڕوو له یه‌ك شوێنین، شاشه‌ی تیڤی. . .!\nئیتر قه‌ت چاوه‌ڕێ مه‌بن، (كه‌یفی جوان ڕۆیی)یه‌ك بێت‌و شیعری ئاوامان بۆ بڵێت:\nزوڵفی سیاهی تا بـه تـا\nخوته‌ن خوته‌ن خه‌تا خه‌تا\nله پێچی كه‌مبه‌ری هه‌تا\nنه‌زه‌ر ده‌چـێ موعـه‌تته‌ره\nئێستا نه باوی زوڵف ماوه‌و نه هیچ كه‌سێكیش ده‌زانێ پرچی كام كیژه چ ره‌نگه. زه‌رده، ڕه‌شه، بۆزه، بۆره؟ خۆ هیچی ڕه‌نگی خۆی نییه تا بزانی!\nجاران زه‌ڕره‌ی كه‌ر ناخۆش بوو، وه‌ڕه‌وه‌ڕی سه‌گی كۆڵان وه‌ڕه‌زكه‌ر بوو، ئێستا ئیتر هه‌م بیری وه‌ڕه‌ی سه‌گ ده‌كه‌م هه‌م زه‌ڕره‌ی كه‌ر . .\nزۆر ده‌ترسم ڕۆژێ بێ ده‌نگی منداڵیش، مشه‌مشی كۆرپه‌ی ساواش ئیتر له هیچ كوێ نه‌بیسرێ، هه‌موو ببنه زارۆی شووشه!\nبۆیه ناچار له‌گه‌ڵ (سعدی)دا وا بڵێین:\nبه همه حال شكر باید كرد\nكه مبادا بدتر خواهد گردد\nخودایه خراپتر نه‌ده‌ی . . ڕه‌نگه له‌مه‌ش خراپتر بێ . . كێ چوزانێ؟!\n2:35 ی ده‌مه‌و به‌یــان\nPrevious با له ئه‌زمونه‌كانی تونس و میسره‌وه فێربین\nNext لەم دەڤەرە جەنگ سوارە، نەفرەت لە جەنگ


کۆبوونەوەی ناڕەزایی بە کوژرانی گوڵاڵە شێخی لە سەقز بەڕێوەچوو + وێنە – زاگرۆس پۆست\nماڵەوە / کوردستان / کۆبوونەوەی ناڕەزایی بە کوژرانی گوڵاڵە شێخی لە سەقز بەڕێوەچوو + وێنە\nکۆبوونەوەی ناڕەزایی بە کوژرانی گوڵاڵە شێخی لە سەقز بەڕێوەچوو + وێنە\nشه‌ممه 12 حوزه‌یران 2021\tکوردستان, مافی مرۆڤ, هەواڵ 140 جار خوێنراوه‌ته‌وه\nکۆمەڵێک لە خەڵک و چالاکانی مەدەنی شاریی سەقز بەرانبەر بە کوژرانی گوڵاڵە شێخی ناڕەزاییان دەربڕیی.\nدوێنێ ھەینی ٢١ی خەرمانان، کۆمەڵێک لە خەڵک و چالاکانی مەدەنی شاری سەقز بە مەبەستی ناڕەزایی دەربڕین بە کوژرانی گوڵاڵە شێخی لە پارکی شار کۆبوونەوەی ناڕەزاییان بەڕێوە برد.\nجێگای وەبیرھێنانەوەیە، ڕۆژی سێشەممە ١٨ی جۆزەردانی، تەرمی کچێکی لاوی خەڵکی سەقز بە ناوی “ گوڵاڵە شێخی” تەمەن ٢٦ ساڵ لە جاددەی سەقز بۆ سنە و لە شوێنێک بە ناوی ”چاپانی خواروو” لەلایەن هێزەکانی ئیدارەی ئاگاهی دۆزرایەوە کە لە لایەن مێردەکەیەوە کوژرابوو.


ئه‌ندامێکى شاندی دانوستانكاری هه‌رێم: نه‌گه‌یشتوینەتە هیچ رێكه‌وتنێک له‌گه‌ڵ عەلاوى\n13638 جار خوێندراوەتەوە\nئه‌ندامێکى شاندی دانوستانكاری هه‌رێمی كوردستان رایگەیاند، تا ئێستا نه‌گه‌یشتوونەتە هیچ رێكه‌وتنێک له‌گه‌ڵ سه‌رۆك وه‌زیرانی راسپێردراوی عێراق له‌سه‌ر سیاسه‌تی مامه‌ڵه‌كردنیان له‌گه‌ڵ هه‌رێمی كوردستاندا.\nنوسینگەى رۆژنامەوانى زیا بوترس سڵێو، ئەندامى شاندی دانوستانكاری هه‌رێمی كوردستان رایگەیاند، شاندی هه‌رێم شێوازەکان و تیڕوانینی محەمەد عەلاوییان ڕه‌تكردووەته‌وه له چۆنییه‌تی مامه‌ڵه‌كردنی له‌گه‌ڵ هه‌رێمی كوردستاندا، له‌كاتێكدا هه‌رێمی كوردستان خاوه‌نی كیانێكی ده‌ستورییه.\nماوه‌ی سێ رۆژه شاندێکى باڵای هه‌رێمی كوردستان له شاری به‌غدایه بە مه‌به‌ستی گفتوگۆكردن له‌سه‌ر پێكهێنانی كابینه‌ی تازه‌ی محەمەد تۆفیق عەلاوى و قسه‌كردن له‌سه‌ر به‌شداری هه‌رێم و مافه‌كانی گه‌لانی هه‌رێمی كوردستان.\nپێشتر پەرلەماتارێکى کورد لە بەغدا رایگەیاندبوو، "داواکارییەکانی کورد هاوشێوەی داواکارییەکانی دیکەی گەلانی عێراق لەلایەن محەمەد عەلاوى تەماشا دەکرێت و کوردیش دەبێت وەک بەشێکی گرنگی گەلی عێراق مامەڵەی لەگەڵدا بکرێت".\nئەمە لە کاتێکدایە، محەمەد عەلاوی بە ئاشکرا ڕایگەیاندووە، کاندیدی حزبی ڕەتدەکاتەوە و پارتی و یەکێتیش ئەوەیان قبوڵنییە و دەیانەوێت خۆیان کاندیدەکان دیاریبکەن، کە بڕیارە لەم هەفتەیەدا عەلاوی ناوی وەزیر و بەشداربووانی کابینەکەی ئاراستەى پەرلەمانی عێراق بکات و رۆژى دووشەممە کابینەکەى رابگەیەنێت.


چوارەمین كۆنفرانسی نێودەوڵەتی جیۆكوردستان دەستی بەكارەكانی كرد\nئەمڕۆ 8-10-2019، بە ئامادەبوونی پرۆفیسۆری یاریدەدەر د. رەزا حەسەن سەرۆكی زانكۆی سلێمانی و چەندین بەرپرسی حكومەتی و مامۆستایان و ژمارەیك میوانی دەرەكی و ناوخۆیی لە هۆڵی كۆنفرانسی كۆلێجی زانستی زانكۆی سلێمانی چوارەمین كۆنفرانستی نێودەوڵەتی جیۆكوردستان دەستی بەكارەكانی كرد.\nسەرەتای كۆنفرانسەكەش بە ساتێك وەستان بەبێ دەنگی بۆ رۆحی پاكی شەهیدانی كوردستان دەستیپێكرد، دواتر لەلایەن سەرۆكی بەشی جیۆلۆجی وتەیەك لەسەر چۆنیًَتی بەڕێوەچوون و وئامانجەكانی كۆنفرانسەكە پێشكەشكرا، پاشان وتاری سەرۆكایەتی زانكۆی سلێمانی لەلایەن پرۆفیسۆری یاریدەدەر د. رەزا حەسەن سەرۆكی زانكۆی سلێمانی خوێنرایەوە كە وێرای بەخێرهاتنی گەرمی میوانەكان دەستخۆشی لە كۆلێجی زانست و بەشی جیۆلۆجی كرد كە توانیویانە لە ماوەی چوار ساڵدا چوار كۆنفرانسی زانستی لەسەر جیۆلۆجی كوردستان ئەنجامبدەن، و دەستخۆشیشی لەستافی ئامادەكاری كۆنفرانسەكە كرد، هەروەها رایگەیاند: سەرۆكایەتی زانكۆی سلێمانی هیچ كاتێك درێخی نەكردووەو ناشیكات لە پشتگیركردنی كۆلێجەكانی زانكۆ بۆ ئەنجامدانی كۆنفرانس و توێژینەوەی زانستی، كە زانكۆی سلێمانی یەكێكە لەو ناوەندە فیكری و مەعریفیانەی ناوچەكەو شاری سلێمانی كە هەمیشە لەگەڵ رەوتی و زانست و پێشكەوتون بووە لە ناوچەكە.\nوتیشی: زانكۆی سلێمانی وەك یەكەمین زانكۆ لە هەرێمی كوردستان هەمیشە دەیەوێت لەرێگەی ئەنجامدانی كۆنفرانسی نێودەوڵەتی زانستی زیاتر بەڕویی زانكۆ گەورەو باروڕپێكراوەكانی دونیای دەرەوە بكرێتەوە، كە ئەمە بۆ خۆی یەكێكە لە بنەما گرنگەكان بۆ زانكۆی باوڕپێكراو لە جیهاندا.\nئاماژەی بەوەشدا، بە وەك سەرۆكایەتی زانكۆی سلێمانی هاوكاری و پشتیوانی سەرجەم كۆلێج و بەشەكانی زانكۆ دەكەین بۆ ئەنجامدانی كۆنفرانس و چالاكی زانستی و بۆ ئەوەش هیچ كارتیك درێخمان نەكردووە و نایكەن وتیشی: هیوام وایە لەرێگەی ئەم جۆرە كۆنفرانسە زانستییانەوە زیاتر بتوانرێت برەوی زیاتر بە توێژینەوەی زانستی بدرێت لە زانكۆو ببێتە بنەمایەكی گرنگ تا حكومەتی هەرێمی كوردستان بتوانێت سودی لیوەربگرێت بۆ برەودان بە پیشەسازی ناوخۆیی و سود وەرگرتن لەو كەرەستەخاوانەی سروشتی كوردستان كە دەتوانرێت لە رێگەیەوە وڵاتەكەمان پێش بكەوێت و ئابورییەكی بەهێزمان بۆ بنیات بنێت.\nدواتر بەرنامەكانی یەكەم رۆژی كۆنفرانس بە پێشكەشكردنی چەند توێژینەوەیەك لەلایەن چەند توێژەرێكی دەرەوەی عیراق و هەرێمی كوردستان دەستیپێكرد كە تێیدا چەند توێژینەوەكی گرنگ لەبواری جیۆلۆجی پێشكەشكران.\nكۆنفرانسەكە سبەینێ رۆژی چوار شەممەش بەردەوامی دەبێت بە پێشكەشكردنی توێژینەوەی زانستی و گفتوگۆو راوێژ لەنێوان توێژەراوی بەشداربوو میوانەكانی كۆنفرانس، هەروەها سێیەم رۆژی كۆنفرانس بریتی دەبێت لە ئەنجامدانی گەشتێكی زانستی بۆ چەند ناوچەیەكی سەربە پارێزگای سلێمانی.\nلە رۆژی جیهانی زمانی دایك زانكۆی سلێمانی چەند چالاكییەك ئەنجامدەدات\nپانێلی دووەمی یاسای چاكسازی لە موچە ودەرماڵە وبەخیشن وئیمتیازاتەكان وخانەنشینی بەڕێوەچوو\nلەچاوپێكەوتنێكدا لەگەڵ كەناڵی كوردسات سەرۆكی زانكۆی سلێمانی باسی لە گرنگی واژۆكردنی رێكەوتنی زانكۆی سلێمانی و زانكۆی پواتیەی فەرەنسی كرد\nزانکۆی سلێمانی و زانکۆی پواتیەی فەرەنسی نامەی لێک تێگەیشتنیان ئیمزا کرد\nبە بۆنەی رۆژی خۆشەویستی کۆلێجی ئەندازیاری ئێوارە ئاهەنگێکی بۆ بەرێوەبەرایەتی چاودێری کۆمەلایەتی رێکخست\nلە زانكۆی سلێمانی سیمپۆزیەمێكی زانستی بە ناونیشانی پەتای ڤایرۆسی كۆرۆنا بەڕێوەچوو\nزانكۆی سلێمانی سبەینێی كردە پشوو\nوەزیری خوێندنی باڵاو توێژینەوەی زانستی سەردانی زانکۆی سلێمانی کرد\nسەرۆکی زانکۆی پۆلیتەکنیکی سلێمانی پیرۆزبایی له‌زانکۆی سلێمانی ده‌کات\nکاتی تاقیکردنەوەکانی خوێندکارانی خوێندنی باڵا دیاریکرا


پشتگیریی بەهێزتر بۆ چاکسازی لە خاڵێکی یاسادا - Radio Sweden Kurdish - رادیۆی سوید Radyoya Swêdê | Sveriges Radio\nFoto: Karin Malmhav / TT\nپشتگیریی بەهێزتر بۆ چاکسازی لە خاڵێکی یاسادا\nبڵاو کرایه‌وه fredag 24 januari 2014 kl 13.06\nپشتگیری لە بەیاساییکردنی ئەوەی بۆ پێوەندییەکی سێکسی دەبێ لە نێوان دوو لایەندا ڕێککەوتن هەبێ لە ناو پەرلەمانی سویددا هەردێ و بەهێزتر دەبێ و مودێراتەکان هەروا بەتەنێ پێیان لەسەر نەیارییەکەی خۆیان چەقاندووە. ئێستا لەگوێن زانیاریی بەشی دەنگوباسی رادیۆ سوید، سوسیالدیمۆکراتانیش بۆ پێداچوونەوە بەم پرسەدا و پشتگیری لە بەیاساییبوونی ئەم مەرجە ئامادەیی خۆیان دەربڕیوە.\nمۆرگان یوانسۆنی سوسیالدیموکرات سەرۆکی لێژنەی دادی پەرلەمان دەڵێ ئێمە بێگومان لەو موناقەشەیە تەئسیرمان وەرگرتووە و هەروەها لەو بارە سیاسییەش. بۆیەش پێموابێ زۆر باشە کە کومیتەیەکی پەرلەمانیی نوێ دامەزرێنین بۆ پێداچوونەوەی بێلایەنانە بە یاسای دەرهەق دەسدرێژی و پرسی هاوڕوایی لە کردەیەکی جینسیدا.\nجێی وەبیرهێنانەوەیە کە لەوەتەی ماوەیەک لەوەپێش دادگا حوکمی ئازادکردنی کەسێکی دەستدریژیکاری دا، ئەوا پرسی پێویستبوونی هاوڕایی و ڕێککەوتن لە کردەیەکی جووتبووندا بەرزبۆوە و ئێستا بێت و مەحکەمەیەکی دی پیاوێک ئازادبکا لەبەرئەوەی نای ژنەی بە پێخۆشبوون لێکداوەتەوە، ئەوا ئیدی خاڵی ئێستای یاسا لەم پێوەندییەدا بایخی نامێنێ.\nنها بێت و پەرلەمانی سوید نەتوانێ بەهاودەنگی لەم یاسادا چاکسازی بکات ئەوا ڕێگەی یاسای نوێ نووسین دژوار و دوورودرێژ دەبێ و بلۆکەکان دەتوانن ببنە لەمپەری ڕێککەوتن لە سەری.


هاشم ساڵح : ڕۆشنبیرە شەریفەکان کامانەن ؟ . – WTARIKURD\nهاشم ساڵح : ڕۆشنبیرە شەریفەکان کامانەن ؟ .\nباسکال بونیفاس، لە کتێبە نوێکەییدا هێرشدەکاتە سەر ئەو نووسەر و رۆژنامەنووسانەی کە راگەیاندنەکانی پایتەختی فەرەنسایان داگیرکردوە .\nوەرگێرانی : جیهاد موحەمەد\nئەم پرسیارە تووند و هەڵەشەیە دەخەمە روو : کێ دەتوانێت لەسەر رۆشنبیرە ئاژاوەچیی و ساختەچییەکان لە جیهانی عەرەبیدا کتێبک بنووسێت ؟ کێ بوێریی بونیفاسی هەیە بۆ نمایشکردنی ناوی ئەو جۆرە لە ڕۆشنبیران؟ تا ئێستا دایک کەسێکی وای دروستنەکردوە! لەبەر ئەوەی دەوڵەتێکی یاسایی نییە بۆ پاراستنیی کاتێک چاویی لێسوردەکرێتەوە و چەندین لایەن ئامانجیانە پاکتاوی بکەن! .\nجارێکیتر باسکال بونیفاس سەلماندیەوە کە ڕۆشنبیرێکی گەورەیەو ڕێز لە راستینە دەگرێت . حەق وایە فەرنسا شانازیی بەم جۆرە ڕۆشنبیرانەیەوە بکات . مەڵێن بوونی ئەم جۆرە رۆشنبیرە گەورانە کە ڕاستیی خۆشدەوێت و رێزی لێدەگرێت سروشتیی و ئاساییە ، نەخێر پێچەوانەکەی راستە ، چوونکە ژمارەی رۆشنبیرانی ساختەکارو چەواشەکار ، یان رۆشنبیرە ماکیاڤیلییگەراییەکان کە مەبەستییان کردوە بە پاساو بۆ ڕەفتارەکانیان زۆر زیاترن لە ژمارەی ڕۆشنبیرە پاک و بێگەرد و شەریفەکان .\nبێگومان رۆشنبیرێک نییە پێمان بڵێت من دژی ڕاستییم و ناشەریفم ! بە پێچەوانەوە خۆی زۆر بە ڕۆشنبیر و خەباتگێرێکی گەورە و شۆرشگێرێکی مەزن پیشاندەدات ، بەو پەڕی خۆ بە زلزانین و خۆ بە گەورەزانین بەسەر هەموو ئەوانەشدا کە گیانی خۆیان دەبەخشن و خۆیان و ژیانیان دەخەنە بەردەم ریسکەوە لە پێناوی خۆشەویستیی و ڕێزگرتن لە راستیی . بەمەش دەتوانن ساختەکاریی و چەواشەکاریی خۆیان بشارنەوە . ئەم کردەوانەش ڕاستییەکان دەسرێتەوە و ئەوی سوکە قورس دەبێت و ئەوی قورسە سوک دەبێت و سپی دەبێت بە ڕەش و ڕەش دەبێت بە سپیی .\nئەو پێوەرە کامەیە کە بتوانیین ڕۆشنبیری پاک و ڕۆشنبیری ناپاکیی پێ بپێویین ؟ تەنیا یەک شتە : ئەویش ، ئەو نرخ و لەسەرکەوتنەیە کە داوێتی لە پێناویی هەڵوێستەکانیدا . بۆ هەڵسەنگاندنی هەر شۆشنبیرێک دەبێت بپرسین ، ئایا ڕۆشنبیرییەکەیی و هەڵویستەکانی هیچ کەوتوە لە سەریی یان نا ؟ ئایا ساتێک لە ساتەکانی ژیانی کەوتوەتە بەردەم هەڕەشەلێکردن یان نا؟ ڕاستەوخۆ ـ خودی خۆی ـ تووشیی هیچ شتێک بووە ؟ جگە لە هەموو ئامانە ، قسەکردن و زۆربڵێیەتیی خۆش و ئاسانە و بە دەم هیچی تێناچێت ، هەرکەسێک دەتوانیت وەک گەورەترین خەباتگێر خۆی نمایشبکات ، دەشتوانێت بە گوتار و لێدوان ڕۆژنامەکان پربکاتەوە ، لە کاتێکدا لە یەکێک لە جوانتریین پایتەختی ئەوروپادا دەژیی و بە بێ ئەوەی هیچ زیانێکیی کردبێت و هیچ زیانێک بکات . ژیان و تەندروستی وەک خۆی بە خۆشیی و بەختیاریی دەباتەسەر و تووشی هیچ ریسک و دوژمنایەتییەک نابێت ، لەوانەشە خۆی دەوڵەمەندبکات و ببێت بە ملوێنەر لە پشتیی ئەم خۆ نمایشکردنانەیەوە ! خەڵکیش وا بیردەکەنەوە کە گەورەترین خەباتگێر و شۆرشگێرە لە مێژوودا ، تەنانەت وانەی ئەخلاق و نیشتیمان پەروەریی لێوە فێردەبن ! ئەمە حاڵەتی بەرزترین لوتکەی ساختەکاریی و چەواشەکاریی ڕاستییەکانە . لێرەوە دەگەینە ئەو حاڵەتەی کە بە مانای وشە پێیدەوترێت بێ ڕەوشتیی وئابرووبردن و بێ بەهاکردنیی فکریی سیاسیی . بەڵام خۆشبەختانە ئەم حاڵەتە هەموو خەباتگێڕ و شۆرشگێرە سیاسییەکان ناگرێتەوە. خەباتگێر و شۆڕشگێرە راستینەکان ئەوانەن کە بە بێ بەرامبەر کاردەکەن و هەوڵدەدن دژی سیستەمی گەندەڵ و ستەمکار و داگیرکار .\nئەوەی تێبینیدەکرێت ، بە درێژایی مێژوو ڕۆشنبیرە گەورەکان ئەوانە بوون کە راونراون و دەربەدەرکراون و تەنانەت توشیی پاکتاویی جەستەیش بوون . کاتێکیش کە دەمردن گیرفانیان بەتاڵ بووە و پەلێکی تێدا نەبووە. گەورەترین نموونەشیان سوقرات بوو ، کە گۆرا بۆ” بارادیغم ی مەزن ” لە ڕۆشنبیریی و وشەی ئازاد دا، واتا بوو بە ” نموونەیەکی باڵا ” یان سیمبولی گەورەی شەرفی فکر . سوقرات نەوەی زۆری هەبوو کە کەمتر نەبوون لە مەسیح ، یا جان جاک روسۆ، یان مارتن لوثەر و نیلسون ماندیلا … هتد . ئەرستۆ کاتێک هەستی بە ترسناکییکرد لە ژێر باڵی تاریکی رزگاری بوو ، ئەم گوتە بەناوبانگەی دەربریی : ” وازییان لێناهێنم چیتر تاوان بکەن بەرامبەر بە فەلسەفە ” .\nهەرچەندە لە مێژووی بەشەریەت وردبینەوە لە رۆژئاوا و لە رۆژهەڵاتدا ڕۆشنبیرێکی راستینە نادۆزینەوە کە لەسەر نووسینەکانی و کتێبەکانیی و هەڵوێستەکانی نرخی زۆری نەدابێت و زۆر لەسەری نەکەوتبێت . مەرج نییە پاکاتاوی جەستەیی کرابێت ! بەڵکو ئەگەر لەوەشکەمتر بەر شاڵاو و پەلامار کەوتبێت بەردەوام ئازاری پێگەیشتوە و بە رێکەوت رزگاریبووە لە کوشتن. ئەم جۆرە لە رۆشنبیران بە درێژایی چەندین ساڵ توشی راونان و تەنگەژە و ئازار و ئەشکەنجە بوون ، بە زیندانییکردن، یان بە شەریی دەرونیی و مەعنەویی لە رێگەی تۆمەت خستەنەپاڵ و جنێودان و سوکایەتیی و هەڕەشەکردنەوە تووشی شکستی دەکەن … هتد . چەندین جۆری چەوساندنەوە و شەریی فیزیکی و دەرونیی لەگەڵ دەکەن .\nبیرمەندی فەرەنسی ، میشیل سیر دەلێت : بیرمەندێکی گەورەیی ئەوروپیی نەبووە کە بە ئارامیی توانیبێتیی چاوی لێکبنێت پێش سەرکەوتنیی مۆدێرنە و دەوڵەتی یاسا .\nهەموو فەیلەسوفەکانی ئەوروپا نرخێکی گەورەییان دا و خەبات وتێکۆشانیان زۆر لەسەر کەوت ، هەر لە غیوردانو برینو وە تا دەکات بە غالیلۆ ، لەویشەوە بۆ دیکارت، کە لە دواجاردا دەرکەوت کە مردنەکەی بە کوشتن بووە نەک بە مردنێکی سروشتی ، بە پێچەوانەی ئەوەی کە حیکایەتە ڕەسمیەکان بۆ ماوەی سێ سەدەو نیو خەڵکیان پێ چەواشەکرد . تەماشاکەن چۆن ڕاستییەکان دەرکەوت دوای نزیکەی چوارسەد ساڵ ! ئەمەش بەو مانایە دێت کە ڕاستییەکان دەشاردرێنەوە ، دەسرێنەوە ، بەڵام نامرن و زیندودەمێنەوە ! ئێستا کاتی ئەوەیە بچینە ناوەڕۆکی بابەتەکەوە ، بزانین باسکاڵ چیی نووسیەوە و چیی دەڵێت لە ساڵی ٢٠١١ دا بە ناونیشانی : ” ڕۆشنبیرە چەواشەکارەکان .. سەرکەوتنی راگەیەندنەکان بۆ پێدانی هەواڵی درۆ و شاردنەوەی راستیەکان ” کتێبی دوەمی باسکاڵ کە لە پاریسدا چاپکرا و بڵاوکرایەوە بەم ناونیشانە ساکارەوە : ” ڕۆشنبیرە شەریفەکان “، یان ” ڕۆشنبیرە بیگەردەکان “، ئەگەر بمانەوێت وەک خۆی تەرجەمەی بکەین، کامانەن ؟.\nبونیفاس ، لە کتێبی یەکەمیدا هێرشێکی تووند دەکاتە سەر کۆمەڵێک نووسەر و ڕۆژنامەنووس کە روخساریی راگەیاندنەکان و شاشەی تەلەفزوێنەکانیان لە پایتەختی فەرنسادا قۆرخکردوە . یەکێک لەوانە ڕۆژنامەنووس ئەلکسەندەر ئادلێر بوو ، لێکۆرەوەی سیاسی و فریدریک ئانسێل و توێژەر فرانسوا هیزنبرغ و ، ڕۆژنامەنووسی جەزائیریی محەمەد سیفاوی و ، چەندینی تر جگە لە ( لیفی ) کەگەورە و سەرۆکەکەیان بوو . کە یەکێک بوو لە ڕۆشنبیرە چەواشەکارە گەورەکان لەو سەردەمەدا ، وە دیارترین ئەستێرەی نێو شاشەیی تەلەفزوێنیی فەرنسیی بوو .\nکێشەی گەورە لەوەدایە کە : ڕۆشنبیریی ڕاستینە هەندێک جار سەرکەوتوونابێت لە تەلەفزوێندا ، یان لەسەر شاشەکەن بە کەمیی نەبێت دەرناکەوێت ، یان خۆی نایەوێت خۆی دەربخات و ڕادەکات لە خۆ دەرخستن و خۆپیشاندان لە شاشەکانەوە . بەڵام ڕۆشنبیریی درۆزن و ساختەکار و چەواشەکار وەک پاڵەوان هەموو حەفتەیەک یان هەموو رۆژێک لە شاشەکانەوە دەردەکەوێت و وەک کەسی سەرکەوتووی نێو شاشەکان پیشاندەدریت !\nبۆ ئەوەی بە باشی لە هەڵوێستەکە تێبگەین : من نامەویت هێرش بکەمە سەر هنری لیفی و بیکەم بە بابەت بە هۆکارێک یان بە بێ هۆکار، ناشمەوێت چاکە و سودەکانی ئەفرۆزەبکەم و رەتیبکەمەوە . ئەمە هەڵوێستێکی نەشیاوە و بابەتییان نییە ، ئەوە باسکاڵە کە ئەو هێرشە دەکات نەک من . نەک هەرنامەوێت هێرش بکەمە سەری بەڵکو بە میتۆدە سەرنجڕاکێشەکانیش لە نووسینەکانیدا سەرسامم . زۆرجاریش بابەتەکانی لە گۆڤاری هەفتانەی” لوبوان ” دا دەخوێنمەوە . کتێبە گەوەرەکەشیم لەسەر سارتەر خویندوەتەوە ، هەندێک کتێبی ترییم خوێندوەتەوە و چێژم لێوەرگرتوە . بۆچی نەفیکردنی ڕاستیی ؟ بەڵام ئەوەی من تێبینیدەکەم زیاد لە پیویست سیاسییە ، وە میکاڤیللییگەراییەکی زۆر چالاکیی جددیە وەک بونیفاس دەڵێت .\nئەو ڕۆشنبیرە شەریفانەی کە بونیفاس لە کتێبە نوێکەیدا باسی لێوە دەکات ئەم ڕۆشنبیرانە دەگرێتەوە : ریجیس دوبریەی زۆر بە ناوبانگ ، جان بوبیرو تایبەتمەند لە عەلمانەیت و بروتستانیەتدا ، دۆست و هاورێم موحەمەد ئارگۆن . کە لەسەر دانەری ئەم پەرتوکە دەڵێت : ئەگەر من بیریی درۆزنانەم بەکاربهێنایە و گەشم پێبدایە ، یان لە وانە وتننەوە گشتیەکانمدا فێڵمبکردایە و جەماوەرم بەو فروفێڵانە قایلبکردایە لە دوای نووسینی کتێب و نووسینەکانی بونیفاس لە ڕووم نەدەهات لە ئاوێنەشدا سەیریی خۆم بکەم . بۆ هەتا هەتایە لای خەڵک خەجاڵەتیم دەکێشاو و لە ڕوومنەدەهات خۆم پیشانبدەم . ئەم قسانەی ئارگۆنیش نیشانەی پاکیی و بێگەردیی و شەرییفیەتییە لە فکردا.\nپێویستە لێرەدا ئاماژەش بە جان زیغلیری بیرمەندیی سویسریش بدەین کە هەموو تەمەنی خۆی لە پێناویی بەرامبەروەستانەوە و ڕەخنەگرتن لە عەلمانیەتی رۆژئاوادا بەسەربرد کە عەڵمانیەتێکی دۆرزنانەیە چوونکە وڵاتانی باشور برسیی دەکەن . هەروەها ئولیفییە مونجان وتیی : ڕۆشنبیرانی دەرەوەی شاشەکانی تەلەفزوێن رەگەزێکە خەریکە دەسرێتەوە و نامێنێت ئەگەر گەورەترین و بلیمەتتریین ڕۆشنبیرانێکیشبن لە جیهاندا !، ئادغارد موران ، تودوروف ، ستیفان هیسیل .. و چەندینیی تر . باسکال بونیفاس دیالۆگی لەگەڵ پانزە ڕۆشنبیردا بە قوڵییکردوە لەم کتێبە دەگمەن و گرنگەدا .\nکێ دەیەوێت پشوویی هاوینەی بەسەر بەرێت لەگەڵ کتێبدا ، نەک ڕاکردن بە دوای کچاندا ، با ئەم کتێبە بکرێت و بیخوێنێتەوە و پەخشی بکات و لەگەڵ خۆی بیبات بۆ کەنار دەریاکان و سەر لوتکەی شاخەکان .\nباسکال بونیفاس لە پرۆژەکەیدا دەڵێت : لەگەڵ لایەنی نەرێنیی گۆڕەپانی ڕۆشنبیریی فەرەنسیدا، من ویستومە لایەنە ئەرێنێکەشی پیشانبدەم . دەمەوێت بە نەوە خوێندەوار و بە دواداچووەکان بلێم : هەموو گەندەڵ نیین ! ڕاستە کۆمەڵە رۆشنبیرێکیی درۆزن و چەواشەکار و ساختەکار هەن کە زیانیان داوە لە شەرەفیی ڕۆشنبیریی و فکر . بەڵام کۆمەڵە رۆشنبیرێکی ڕێزداریش هەن کە شایستەی خۆشەویستیی و شانازیین . کەواتە ناکرێت هەموویان لە سەبەتەیەکدا دابنێین. ئەمە ستەمە . ناکرێت لە لایەکەوە برنار هنری لیفی دابنێین و لە لاکەی ترەوە واتا بە تەنیشتێوە ریجیس دوبریە یان ئادغار موران یان ستیفان هیسیل دابنێیین ، لە هەمان جێگە و شویندا !.\nئەوەی کە ڕۆشنبیرە گەورەکان تیاییدا هاوبەشن لەگەڵ جیاوازیی بیر و ئاراستەکانیاندا ئەوەیە کە بێ چەندوچوون ئەم گوتەیە ڕەتدەکەنەوە کە دڵێت : لە پێناوی ئامانجدا هەر ڕێگەیەک پاساوە . ڕۆشنبیریی بە بێ ئاکار یان بە بێ ئاسۆیەکی مۆراڵیی و مرۆیی فراوان یەک پول ناهێنێت ، هەروەها سیاسەتیش . بە مانایەکی تر ڕۆشنبیریی بە ڕەوشت و مۆراڵبەرز و خاوەن ئاسۆیەکی مرۆیی مکیاڤیلییانە کار ناکات ، وەک ڕۆشنبیرە هەلپەرستە چالاکەکانی نێو شاشەی تەلەفزوێنەکان .\nرۆشنبیریی گەوەرە، ئەوانەن کە بەردەوام بە ئاراستەیەکدا کاردەکەن و دەڕۆن دژ بە شەپۆلە باوەکە ، یان دژ بە ڕای گشتیی کە ئامرازەکانی ڕاگەیاندن و حەشاماتی میللی فەرنسیی گەشیپێدەن و لەگەڵیدا هانگاودەنێن . ڕۆشنبیری گەوەرە بەرژەوەندی کەسیی خۆیان ناخەنە سەرو بەرژەوەندیی گشتییەوە ، یان بەرژەوەندیی ڕاستیینەوە . ڕاستیینە لای ڕۆشنبیریی پاک و بێگەرد شتیکە کە هەستیپێدەکریت ، واتا دەتوانرێت مامەڵەی لەگڵدا بکرێت لە ژیاندا بە پێچەوانەی ڕۆشنبیرە هەلپەرستەکانەوە . بۆەیە ڕۆشنبیری گەورە ئامادەیە لە پێناوییدا گیانی خۆی بەختبکات .\nئاردغار موران توشی دەردەیسەریبوو بە هۆی بەرگریکردنی لە ڕاەوایەتی مافی فەلەستینیەکان و داواکاریی بۆ ئاشتییەکیی دادپەروەرانە و هەمیشەیی لە نێوان ئیسرائیل و فەلەستینیەکاندا، یان بە شێوەیەکی گشتیی لە نێوان عەرەب و یەهودیەکاندا . هەمان دەردیسەریش توشی بیرمەندی سیاسیی گەورە ستیفان هیسیل ـیش هات .\nلە دواجاردا ، ئەم پرسیارە تووند و هەڵەشەیە دەخەمە روو : کێ دەتوانێت لەسەر رۆشنبیرە ئاژاوەچیی و ساختەچییەکان لە جیهانی عەرەبیدا کتێبک بنووسێت ؟ کێ بوێریی بونیفاسی هەیە بۆ نمایشکردنی ناوی ئەو جۆرە لە ڕۆشنبیران ؟ تا ئێستا دایک کەسێکی وای دروستنەکردوە ! لەبەر ئەوەی دەوڵەتێکی یاسایی نییە بۆ پاراستنیی کاتێک چاویی لێسوردەکرێتەوە و چەندین لایەن ئامانجیانە پاکتاوی بکەن ! .\nسەرچاوە / الشرق الاوسط\nبەهرۆز جەعفەر : با قسەیەک لەسەر ئایندەى پارتى بکەین !.\nفەرەیدون بێوار : ژیانى 111 پەرلەمانتێر ، یەکسانە بە ژیانى 16 هەزار و 650 کەمئەندام .


پێداچوونەوی ١٤:٢٢، ٣ی کانوونی یەکەمی ٢٠٠٩ لە لایەن ئارا (لێدوان | بەشدارییەکان)\nتێبینی گرنگ: وەکو پێویستیەک بۆ نوسینی کوردی لەکۆمپیوتەر بەگشتی و سەر پەڕەکانی چاوگ بەتایبەتی. ئامۆژگاری ئەوانە دەکەین، کەسیستەمی کارگێڕی ویندۆز جۆری XP,Vista,Windows7 بەکار دەبەن. تەختەکلیلی چاوگ بەکاربهێنن. زانیاری زۆرتر و هۆکاری بەکاربردنەکە لەپەڕەکەدا نوسراوە..\nبەخێربێیت بۆ چاوگ\nزانستێکی درشت و کراوە\n١٢٧ وتار لە ویکیی چاوگ نووسراون\nدەتوانین بڵێین کە گنو/ لینوکس وەک سیستەمێکی کارگێڕی وایە، کە پێک هاتووە لە چەندها نەرمەکاڵا. بەکورتی ئەو سیستەمە کارگێڕیەیە، کە وا دەکات نەرمەکاڵاکان بگونجێن لەگەڵ ڕەقەکاڵاکان. خودی بیرۆکەی نەرمەکاڵای خۆڕا وەکو بیرۆکەی سەرەتا دەگەڕێتەوە بۆ دامەزراندنی ئەم پڕۆژەیە. تێکەڵبوون لەوناوەی کەئێستا بەدابەشکردنی لینوکس ناسراوە دەگەڕێتەوە بۆ کرۆکی پێکەوەکارکردن و فەلسەفەی GNU. زۆر دەمەتەقێ کراوە لەبارەیانەوە ئایا کامە دروستە؟\nئەوەی شایەنی باسە ئەو پێناسەیەی یان ئەو بیناوەی گرووپی GNU دروسترە و دەکرێت بڵێین GNU/Linux بەو دابەشکردنانە. بەڵام کورتی ناوی Linux و خۆشهاتنی لەگەڵ سیستەمە کارگێڕیەکاندا ناوی گرووپی دووەمی چەسپاندووە. هەرچەندە خودی UNIX کەخاوەن خێزانەکەیە و مێژووی لەهەرهەموو سیستەمە کارگێڕیەکان کۆنترە. وەکو ئاماژەی ڕاستەقینە تۆزێک پەراوێز خراوە.\n== زۆرتر خوێندراوەکان ==\nوێب داڕشتن: Kurdish_latin_in_html | @font-face | Webmaster | CSS | PHP |HTML\nگنو/لینوکس:دابەشکردنى گونجاو | گنو/لینوکس | Debian | Fedora | Ubuntu | LAMP | CLI | Chmod\nپڕۆگرامسازی: زمانی پڕۆگرامسازیی فۆرتران\nنەرمەواڵە: Lighttpd | MySQL | Python | Drupal | Grep | VIM | PostgreSQL | نەرمەکاڵای_خۆڕا\nڕەقەواڵە: MotherBoard | ڕەقەکاڵای کۆمپیوتەر\nڕایەڵە: Network | Httpd\nمۆبایل: بادا | ميگۆ | سیمبیان | مایمۆ\nهیتر: UNICODE | FTP | Richard_Stallman\nChawg Keyboard Layouts\nئەمڕۆ لە مێژووی ئایتیدا...\nپرۆژە ویکییە گرنگەکان\nوەرگیراو لە «https://chawg.org/w/index.php?title=دەستپێک&oldid=1465»


لەبەرواری ٢٧ی چواری ٢٠١٩، لەناو باخچەی یانەی فەرمانبەران، ڕێک چەند مەترێک دور لەڕوداوی ئەو لاوەی لەساڵی ١٩٩٩ خۆی سوتاند، لەناو کوخێکی سەرپێی بونیادنراو، فەرەیدون ناوێک هەڵدەستێت بەکردنەوەی پێشەنگایەکی تایبەت بەو لاوە لەڕێی سودوەرگرتن لەو کار و چالاکیە دۆکیومێنتکراوانەی لەفەوتان ڕزگاریان بووە. (شبر)، کە نازناوێکی سەپێنراوبووە بەسەر ئەو لاوەی ناوی ڕاستەقیەنەی سیروان ڕەوف بووە، لێرەش وەکخۆی بۆ ناونیشانی پێشەنگاکە دانراوەتەوە. سیروان یەکێک بووە لەو گەنجانەی لەساڵی ١٩٩٢ تا ١٩٩٨ هەستاوە بەئەنجامدانی زنجیرەیەک کارو چالاکی یەک لەدوای یەک، کە سروشتیان بەجۆرێکبوون بۆئێستا مایەی هەڵوێستە لەسەرکردنن. فەرەیدون کەریم کەناسراوە بە (فەرە)، ڕێکخەری کارەکانی ئەم کەسایەتیە، هەندێک سەرەداو و کۆدی تێهەڵکێشی کەرەستە نیشاندراوەکان کردووە، دەخوازێت بڵێت نەک هەر گومانم لەهونەرمەندبوونی سیروان نیە، بەڵکو بە پێشەنگی هونەری هاوچەرخیشی دەزانم لەم ناوچەدا. بەبۆچونی من، ئەم پێشەنگایە یەکێکە لەسەرکەوتوترین پێشەنگاکانی ئەم دواییانە، نا لەبەرئەوەی لەڕووی نیشاندان و ئەزموونی بینینەوە بەهێزە، بەڵکو لەبەرئەوەی ناچار بە یەکلاییکردنەوەی ئەو پرسە مێژووییەمان دەکات، لەلایەک. لەلایەکی ترەوە، بارگاوییە بە هەندێک پرسیاری هونەرییانەی زۆر هەستیارتر، بەجۆرێک بۆ وەڵامدانەوەیان توێژینەوەی ووردمان لێدەخوازێت. لەئێستادا بۆمن دوو لەو پرسیارانە دێنن کەمێک لەسەریان بوەستین. یەکەم: ئایا هەوڵەکانی سیروان بە هونەر، یاخود باشتر بڵێم، بە هونەری هاوچەرخ هەژمارکراوون و دەکرێن؟ دووەم: ئەگەر شبر لەکاتی خۆیدا وەک هونەرمەندی هاوچەرخ ناسرابێت، بۆچی لەئێستادا دووپاتکردنەوەی بۆ فەرەیدن گرنگە؟\nبۆ وەڵامدانەوەی پرسیاری یەکەم، دەبێت لەو میراتە پراکتی و نوسراوانەی لە شبرەوە بۆ ئێمە ماوەتەوە سەرەداوەکان دەرکێشین. بۆنموونە، لە هەندێک وێنەی ناو ئەم میراتەی سیروانەوە دەردەکەوێت کە سیروان کۆمەڵێک کاری کردووە تایبەتمەندیان بەو شێوەیە کە هونەرمەندی هاوچەرخ دۆناڵد جەد لەوەسفی کارەکانی خۆیدا دەڵێت "هەرتایبەتمەندیەک لەنیگار و پەیکەردا هەبێت لەکارەکانی مندا نیە." یاخود دەڵێت "باشترین کارەکانی ئەم دواییانە نە نیگارن و نە پەیکەر." سەرباری ئەوەی مەرج نیە لەمێژووی هاوچەرخدا نیگار و پەیکەر بوونیان نەبێت، بەڵام مێژووەکەی بەوەدا دەناسرێتەوە بەرلە هەرشتێک پرسیاری لەسەر ئەو دوو گەیەنەرە هونەرییە تۆکمەیە داناوە و بەزۆریش نیشاندانی کەرەستەی نامۆ بەدونیای هونەر جێگەیانی گرتووەتەوە. سیروانیش لەکات و شوێنێکدا هونەرەکەی خۆی دەخاتەڕوو لێوان لێوە لە نیگار و پەیکەر، وەهەروها ڕواڵەتێک دەدات بە کارەکانی و بەجۆرێکیش نیشانیان دەدات سیروان نەک هەر دەکاتە هونەرمەندێکی سەرەتایی و ساکار، بەڵکو بەو دونیابینیە نوێیەی هەیبووە گوماندەکرێت باشترین هونەرمەندەکانی هاوسەردەمی خۆی تێپەڕاندبێت. بەپێچەوانەی هەموو ئەوانەی نکۆڵی لەبێئاگایی سیروان دەکەن لە دونیای هونەر، من پێم وابووە ئەو یەکێکبووە لەبەهێزترین ئەو چاوانەی کەبە چاوی-ڕەخنەیی دادەنرێت و توانای هەڵگرتنەوە و ڕاڤەیەک بووە بۆ هونەر کەهیچ لە (هونەرمەند)انی هاوسەردەمی خۆی و پێش خۆی ئەو چاوەیان نەبووە. من هەرکە یەکمجار بەر کارەکانی سیروان کەوتم، بەپێچەوانەی ئەوانەی دەڵێت سیرە هونەرێکی خۆڕسکانەی بەرهەمهێناوە، زانیم جۆرێک لە مەعریفەیەکی هونەری هەبووە و هەرئەمەش بووتە هۆی ئەوەی بۆجارێکیش بێت وەک هاوسەردەمانی خۆی نەیبینین و خوێندنەوەیەکی جودای لێچاوەڕوان بکەن. ئەم چاوەڕوانەیشمان لە هونەرمەندە لەسەر بنەمای ئەو مەعریفە هونەرییە کەهەرگیز بۆی بەیان نەکراوە.\nسیروان مەعریفەیەکی کەڵەکەکراوی هەبووە، کە من بە (فەعریفەی بینگەیی) یان (داتای وێنەیی) ناودەبەم. ئەو کەلەشتێکی ڕوانیوە، کورد ووتەنی، چاوێکی کردووە بە دوو چاو، بەڵام هەرگیز نەیتوانیەوە وێنە هەڵگیراوەکانی دەماغی لەچوارچێوەی نوسین و گوفتاردا بەتێروتەسەلی بناسێنێت بەجیهانی دەرەوەی خۆی. سیروان بۆ شتەکانی دەوروبەری، ڕاڤەی ناوەکی قوڵی هەبووە، بەڵام بۆی تیۆریزە نەکراون. نازانم بیرۆکەی وێنەی سەر پۆستەر و دەلیلەکانی هی کێ بووە، بەڵام ئەکرێت بڵێم جوانترین دۆکیومێنتێکە گوزارشتی ڕاستەقینە لە شبر بکات، کەسێک بەچوارچاو توێشوی بینگەیی ترنجاندووەتە کەللەسەری، بەڵام هەرگیز ئەو توێشوە لەدەرچەیەکی شیکاریانەی میتۆدی نەهاتەدەر. ئێمە دەزانین سیروان لەسەردەمێکدا نەژیاوە هونەرمەند بتوانێت دەستێکی بەهەرمەندی هەبێت، ئیدی شەرعیەتی هونەرمەندبوونی بەسەردا بدرێت.\nنا سیروان وەک مۆدێرنیستەکان دەڵێن ئەو پۆخڵەواتەی جیهانی مۆدێرنی وەک خۆی نیشانداوەتەوە، بێئەوەی ئیستاتیکا و تەکنیک و شارەزایی، هەژموون وەرگرن و بەزمانێک ئەو پۆخڵەواتەی بەیانکردووە، کوتومت زمانی هونەریی هاوچەرخە. بۆریس گرۆیس فەیلەسوف و تیۆریستی هونەریی ئەڵمانی دەڵێت 'هونەری هاوچەرخ ئەو ڕێگایەیە ئێستای پێبخرێتە ڕوو.' سیروان ئەو زمانە هونەرەوەبوو گوازارشتی سەد-دەر-سەدی لەوسا دەکرد. ئائەمانە ئەو خاڵانەن هونەری سیروان تانزیکرین مەوداکانی هونەری هاوچەرخ دێنن و لەبەردەم بەرپرسیارێتیەکی ئاکاری و مێژوویدا بەگومانەوە دەمانهێڵێتەوە، بەڵام وانازانم هەموو ئەمانە هاوچەرخبوونی سیراوانمان بۆیەکلایی بکەنەوە. وادەزانم بۆئەوەی هونەری سیروان بەهاوچەرخ هەژمار بکرایە دەبوو سیرە یان هاوسەردەمانی چیان بکردایە؟\nبۆئەوەی بوارێک بۆ تێگەیشتن بکەینەوە، بۆجارێک سیروان ڕەووف کە بیرۆکەی دانانی بە پێشەنگی هونەری هاوچەرخی لەم ناوچەدا وروژێنراوە، بەراورد دەکەین بە مارسل دۆشامپی پێشەنگی ئەم جۆرە هونەرە. دۆشامپی مۆدێرنیست کەلەناکاو وەچەرخانێکی هونەریی بەسەرداهات و دەسبەرداری هونەر و پەیامە هونەرییە مۆدێرنەکان بوو، لەڕێی زمانێکی هونەریی نوێ و دونیابینیەکی هونەری تەواو جیاواز زۆر ئاگایانە بەرگری لەم هەوڵە نوێیەی دەکرد. ئەو لەگەڵ خستنەڕووی هونەرە نوێکەی و نوسین و چاوپێکەوتنەکانیەوە، میدیاو و ناوەندە هونەرییەکان و بینەری هێنابووە سەرخەت، تا لەچیەتی هونەرێکی دژبە پرۆژەی مۆدێرن بدوێن کەزۆرنەبوو بیرۆکەکەی لا گەڵاڵەببوو، هەر ئەم جۆرە مامەڵەیە هونەرەکەی لەناو کۆنتێکستی هونەریدا جێگیرکرد. ناوەڕۆکی هونەرەکەی سیروان ڕەنگدانەوەی کات و شوێنی خۆی بوو، بەڵام فۆرمی هونەرەکەی شتێکی دی. سیروان نەخۆی نەبینەرەکانی وەهەروەها نە ناوەندە هونەرییەکان و دوروبەری هەرگیز ڕەخنەییانە لەو فۆرمە هونەریەیان نەڕوانی کە هونەرمەند هەڵیبژاردبوو. یەکێک لە هەرە سەرنجە وردەکان و قوڵەکانی دۆشامپ ئەوەبوو کە دەیگوت: 'بینەر کاری هونەری تەواو دەکات.' یاخود دەیگوت: 'چەند میلوێنێک هونەر دەکەن، بەڵام چەند هەزارێک لەبارەیانەوە دەگوترێت.' ئەو دەیزانی هونەرمەند نیوەی هاوکێشەکەیە، نیوەکەی تری ئەوانەن لەبارەی هونەرەکەیەوە دەدوێن تا مانایەک بدەنە پاڵ هونەرەکەو لەناو هێڵە-کاتی مێژوویدا جێگیر بکەن. سیروان ڕەووف ئەگەر جارێک قوربانی بێت لەپێناو هەستە نەتەوەییەکەی و بوبێت بە سوتماک، ئەوا دەجار قوربانی ئەو جەماوەرە مرودو و چاو-بەبەردبوانە بووە کە هەمیشە (سەیری) هەوڵەکانی سیروانیان کردووە، بەڵام هەرگیز (بینەری) نەبوون. هاوسەردەمانێکی سیروان دەڵێت: 'هیچ پێشەنگایەک ئەوەندی پێشەنگاکانی سیروان خەڵکی لێنەبووە.' هەمیشە ژمارەی جەماوەرە هونەرییەکان بۆ هونەرمەند گرنگ بووە، بەڵام گرنگتر لەوە بینەری ڕەخنەییە کە سیروان هەرگیز نەییبووە! کوشندەترین کەرەستەکان کەلەپاشخۆی جێماون، ئەو نوسراوە عاتیفی و شیعر و شانامە ئەدەبیانەیە کەلەبارەی سیروانەوە نوسراون. ئەوەی جێی سەرنجە، بەشی زۆریان لەدوای خۆسوتاندنی سیروانەوە نوسراون، ئەمانەش جگە لەکۆمەڵێک هەوڵی ناهونەرییانەی درەنگ وەخت بۆ هونەرەکەی سیروان، بنەمای شین و واویلایەکی ئەدەبیانەشی دانا بۆ کەسانی وەک سیروان و ئێستا بووتە دیاردەیەکی ساویلکانەی فەرهەنگی و کەلتوری. ئەو گەلەریانەش کەپێی وابووە نمایشتیان تێدا بکات ئیدی پلەی هونەرمەندبوونی بەرزدەبێتەوە، دیسانەوە جگە لەجێگەیەکی فوتێکراو وەک گەلەریەکانی ئەمڕۆ، هیچیان نەخستوەتە سەر میراتەکەی سیروان، چونکە هەرگیز لێرە گەلەریەکان بڵاوکاروەی میتۆدی و دۆکیومێنتی زانستیانەی هونەرمەندەکانیان نەکردووە بەوشێوەی لەجیهانی دەرەوە هەیە، تەنها جێگەیەک بوون لەڕووی تەکنیکیەوە لەباربوون بۆ نیشاندان.\nبەناو ڕەخنەگر و مێژوونوس و تیۆریستە هونەرییەکانمان هەوڵەکانیان لە یاسین خوێندن چووە بەسەر مەرگی هونەرمەندەکانماندا و گەلەریەکانیش گۆڕێکی پێشتر-ئامادەکراو بۆ هونەرەکانیان. ئەو ئەگەر بەردەوام بوایە لە نمایشتکردنی لەدەوەری گەلەریەکان، دۆشامپ گوتەنی لەبارەیەوە بگوترایە (هەڵبەت ڕەخنەییی)، یاخود خۆی پێناسی هونەرەکەی بکردایە کەچۆن و بەچ دونیابینیەک هونەردەکات، یاخود پێگەی خۆی لەناو کۆنتێکستی هونەری هاوچەرخ دیاری بکردایە، ئێستا پێویستی نەدەکرد ئەو مێژووەی بۆ یەکلایی بکرێتەوە. کەواتە سیروان ئەوەی نەکرد و بۆی نەکرا کە دەبوو بیکردایە، یاخود بۆیان بکردایە.\nلەناو کایەی هونەردا قسەیەکی باو هەیە سەبارەت بە هونەری پێش-مۆدێرن کە گوایە 'هونەرمەند لەڕێی توانای دەستەکانیەوە هونەرەکەی و هونەرمەندبوونی خۆی دەشایەنێت.' ئەوکات کە هونەر کوڵەپێچکرابووە ناو تیۆرییە ئیستاتیکیەکانەوە و شارەزایی و تەکنیک، پێگەی سەرەکیان هەبووە، ڕاستی ئەم دەستەواژەیە دەسەلما. وەکاتێک هونەر پێدەخاتە ناو جیهانی مۆدێرن، ئیدی ڕەخنەگر بڕیاردەی یەکەم بووە و دەیتوانی کەسێک وەک هونەرمەند بناسێنێت و بیگەیەنێتە ترۆپک، وە بەپێچەوانەشەوە دەیتوانی ببێتە نەفرەت بۆ هەر هونەرمەندێک و بەسەرنجە ڕەخنەییەکانی لەپەلوپۆی بخات و بیخزێنێتە پەراوێزی مێژوو. ئەگەر ئەم دەستەواژانە سەد دەر سەد وانەبێت لەو دوو سەردەمە مێژووییە جیاوازەدا، ئەوا بەشێک لەڕاستی و دروستیان تێدایە. ئێستا کە هونەری هاوچەرخ لەئەوجی خۆیدایە، باری چوابسکی ڕەخنەگر و مێژوونوس کارەکتەرێکی بڕیاردەری تر قوتدەکاتەوە و دەڵێت: 'وەک چۆن ڕەخنەگر دەستە بەهرەمەندەکانی هونەرمەندی بڕی و چاوی خۆی کرد بە پێوەر بۆ بڕیاردان لەسەر هونەری هونەرمەندێک، ئەوا دەستێکی نادیاریش چاوی ئەوەی تەقاند.' ئەو مەبەستی لە پێگەو ڕۆڵی کیورەیتەیە وەک کارەکتەرێکی دیاری ناو هونەری هاوچەرخ. لەوروژاندنی ئەم بابەتەوە دەچینە سەر وەڵامدانەوەی پرسیاری دووەم، کەهەرخۆمان لەسەروە ئاڕاستەمان کردبوو. بڕوام ناکەم هەوڵەکەی فەریدوون کەریم، هەوڵێکی هەست و سۆز سەنتەر بێت بۆ سیروان ڕەئووف، بەڵکو لە کردەیەکی وریایانەی زۆر وردە دەچێت بۆ تەقاندنەوەی کۆمەڵێک پرسی هونەری کەمەرج نیە لەئەنجامدا هەوڵەکانی سیروان وەک دەخوازێت بکەونەوە. فەرە ئەگەر ئاگابێت یان نا، کەسی یەکەمە لەبڕیاردان لەسەر ئەوەی چۆن بڕیار لەسەر چارەنوسی شتەکان دەدات، ئەمیش لەکاتێکدا دەچێتەسەر ئەگەر مافی تەواوەتی ئەو ناونیشانە بدات کەداویەتە پاڵ ناوەکەی. لەیەکەم هەنگاودا، بێگەڕانەوە بۆهیچ ناوەند و دەسەڵاتێکی هونەری دێت سپەیسێکی هونەری لەبناغەوە بونیاد دەنێت و لەڕێی پێشەنگایەکەوە دەست دەکات بەچالاکی و وروژاندنی پرسیارە هونەرییەکان خۆی.\nئێرە ئەگەر لەمەودوا هیچ چالاکیەکی هونەریشی تێدا ئەنجام نەدرێت، ئەوا بۆجارێکیشبێت کیورەیتە توانی بارگاوی بکات بەمانایەک و دەسەڵاتی خۆی لەڕێگەیەوە پەراوە پێبدات. من ئاگاداری ئەوەم یەکێک لەبنەماکانی هونەری هاوچەرخ بریتیە لە دەسەڵاتی گەلەرییە هاوچەرخەکان لەیەکلایکردنەوە و بڕیاردان لەسەر هونەر. بۆنموونە، خشتەکانی کارڵ ئەندرییە و پاکەتە تایتەکان ئەندی وارهۆڵ ئەگەر لەناو گەلەرییەکاندا نیشان نەدرانایە، ئەوا هەرگیز وەک هونەر نەدەبینران، بەڵام هەرکە دەخرێنە ناو گەلەرییە هاوچەرخەکانەوە ئیدی بارگاوی دەبن بە هونەر. گەلەری هاوچەرخ ئەو پێگە و دەسەڵاتەی بۆخۆی درست کردووە. سەرباری ئەوەی بەپێی ئەزمونی خوێندنەوەی خۆم بەر ئەو تێکستانە کەوتووم کەباس لە دەسەلاتی ڕەهای گەلەرییەکان دەکات، بەڵام هەمیشە 'دەسەڵاتی گەلەرییەکان'م وەک دەستەواژەیەکی مەجازی بینیوە. ئەوەی مانا دەدات بەگەلەرییەکان ستراکچەرە ڕەق و ووشکەکانی نیە، بەڵکو ئەو سیاسەت و دونیابینیە هونەرییە قوڵانەیە کە کادیرانی وەک کیورەیتە و بەڕێوبەری گەلەریەکان هەیانە و لەڕێی بڵاوکراوە و میدیا و ڕێکلام و دیبەت و سیمینار و نمایشتەکانیانەوە بەرجەستەی دەکەن، هاوشان ئەو جەماوەرەش کەلەدەروە چاودێری ئەم ستراکچەرە دەکەن. کەواتە دەسەڵات و پێگەی گەلەری بەندە لەسەر ئەو ئەقڵەی بەڕێوەی دەبات، بەتایبەتی عەقڵی کیورەیتە. لێرەوە دەمەوێت بڵێم، وەک چۆن تیۆریای هاوچەرخ مۆڵەتی بۆهەرکەسێک کردووەتەوە لەژێر ناوی هاوچەرخبووندا هونەر بکات، ئەوا مۆڵەتی بۆ هەرکەسێکیش کردووەتەوە لەژێر ناوی کیورەیتەدا چالاکیە هاوچەرخەکانی ئەنجام بدات، بەڵام ئەم تایتڵانە چ بۆ هونەرمەند چ بۆ ڕێکخەر لەسنوری تێرمینۆلۆژی تێپەڕناکەن ئەگەر شان نەدرێتە بەر ئەو مانایانەی سیفاتەکانیانمان پێدەبەخشن. سەرباری ئەوەی هەوڵی بەپێشەنگدانانی سیروان بۆ هونەری هاوچەرخ بە درەنگ-وەخت دەزانم، بەڵام بڕواشم بە دانانی ئەگەرێک هەیە بۆ فەرەیدوون وەک کیورەیتەیەک لەڕەهەندێکی ترەوە ڕوبەڕووی ئەم هاوکێشە مێژووییە ببێتەوە. فەرە ئەگەر توێشوی ڕەخنەیی و مێژوویی و ئارگومێنتی میتۆدی پێویست بخات، ئەوا پێگەکەی دەشایەنێت و واشمان لێدەکات بەجۆرێکی تر لەهونەرەکەی سیروان ڕابمێنین، بەپێچەوانەوە هەوڵی هەردووکیان وەک دوو هەوڵی خەمخۆرانە و ڕاستگۆیانە دەچنە پەراوێزی مێژووی هونەرەوە.\nلەکۆتایدا، وادەزانم سیروان خوێندنەوەیەکی جودای بۆکرێت وەك لەوەی بگلێنرێتە ناو پرسی هاوچەرخبوونێک بەو مانایەی ئەمەریکی و ئەورپیەکان ئەدایان کردووە. هەموو ئاماژەکان دەریدەخەن کەسیروان ویستویەتی وەک هونەرمەند ئاماژەی پێبکرێت و لەگەڵ ئەو کۆمەڵەیەدا ناویبێت کەسیفاتی هونەرمەندبوونیان دراوەتەپاڵ، هەربۆیە وویستویەتی هونەرەکەی لەسەر شەقام و شوێنە کراوەکانەوە بخزێنێتە ناو گەلەرییەکانەوە لەپێناو بەفەرمیکردنی هونەرەکەی و دڵنیاکردنەوەی خۆی و دەوربەری لەوەی ئەمیش هونەر دەکات. زیاترلەوەش بەتەنگ پۆستەر و دەلیلەوە بووە بۆ پشتڕاستکردنەوە و شایاندنی زیاتری پراکتیکەکەی وەک هونەر. وەک هاوسەردەمێکی دیکەی خۆی دەڵێت: 'سیروان هەمیشە لە پێشەنگا هونەرییەکاندا بەدی دەکرا.' ئەمیش ڕەنگە دەیسانەوە لەپێناو دوپاتکردنەوەی ئەوەبێت کەئەویش سەر بەو کۆمەڵەیە. ئەم هەوڵانە سیروانی پێدەخرێتە ناو میانی هونەرمەندبوونەوە بەو مانایەی لەم ناچەدا هەبووە و هەیە. کەواتە گومانێک لە لۆکاڵیە-هونەرمەندبوونی شبردا نیە، ئەوەی قسەی لەسەرە هونەرەکەیەتی کەتا چ ئاستێک ئەم هونەرمەندە بەرزدەکاتەوە بۆ ئەو پێگەی دەیدەینە سیروان. ئاست و زیندوێتی بەرهەمی هونەریی ئەمڕۆ و خۆشایاندنی بۆناو هێڵەکاتی مێژوو، بەندە لەسەر ئاستی ڕاڤەکانی و هەستیاری ئەو دیسکۆرسەی لەسەروبەندی خۆیدا دروستی دەکات. دیسانەوە، بۆمن سیروان لەڕووی مێژییەوە یەکلایی بووەتەوە بەو مانایەی سیروان هونەرەکەی دورونزیک هەرئەوەندە بووە کەلەسەربەندی خویدا خوێندراوەتەوە. بیری بەپێشەنگدانانی هاوچەرخ بەوە یەکلایی دەبێتەوە کە بزانرێت سیروان تاچەندێک ویستویەتی پرس و دسکۆرسە لۆکاڵیەکانی ئەوکاتەی هونەر بخاتە ژێر پرسیارەوە و تێیان پەڕێنێت، یاخود بزانرێت ئایا سیروان ئاگایانە هونەرێکی هەڵبژاردووە بۆ بەرپەرچدانەوەی پرۆژەی مۆدێرن و کلاسیک کەئەوکات لەم ناوچەدا لەئەوجی خۆیاندابوون؟ ئەوەندەی تێدەگەم هیچ ئاسەوارێک بەسەر ڕەهەندە تیۆرییەکەی سیروانەوە دیارنیە شتێک بدرکێنن دەربارەی چیەتی و چۆنێتی هونەرەکەی خۆی و گرفتەکانی لەگەڵ هونەرەکانی پێشخۆی. شبر وەک پێشینەکانی ئێرە، دیوی ڕواڵەتی هونەرەکە لەڕێی چاوەوە وەردەگرێت و بێشەنوکەوکردنی ئەیداتەوە. من سیراون بەدرێژکاراوەی ئەو نەریتە دەزانم ململانێی یەکەمبوون دەکەن لەسەر خواستنی دیوە ڕواڵەتیەکەی هونەری کلاسیک و مۆدێرن. سیروان پێشەنگی هونەرێکی هاوچەرخە لەگوستنەوەی تەنها دیوە ڕواڵەتیەکەی ئەم هونەرە، بەئەندازەی ئەو هونەرمەندە-پێشەنگەش پێمگرنگە کە سەرەتا دیوە ڕواڵەتیەکەی هونەری مۆدێرن یان پێش-مۆدێرنی خواستووە بۆ ناو کەللتوری هونەریی ئەم ناوچەیە. تا ئێستاش کێبڕکێی خوستنی تازەترین بزاڤە هونەرییەکانی بەردەوامە، بەڵام پێم وانیە ئەمە مێژوویەکی شێوەکاری کوردی شکۆدار دروست بکات. هونەر بەرلەفۆرم بیرکردنەوەیە. ئەشێت سود لەتیوریای هونەریی گەلانی تر وەرگرن بەومەرجەی هیچ نەبێت لای توێژێک 'بیرێکی هونەری ڕەسەن' سەرپێ و ڕێی بخرێت و بەهەند وەرگیرێت، هەر ئەمەشە هونەرێکی ڕەسەن لەفۆرمێکی ڕەسەندا بەدوای خۆیدا دێنێت و بنەمای مێژوویەکی هونەریی دادەنێت ڕەنگدانەوەی کات و شوێن و دونیابینی مرۆڤەکانی بێت. لەڕۆژگاری ئەمڕۆدا کەلتوری هونەر دەسەڵاتێکی ڕەهای داوەتە کیورەیتە بۆ دەرکێشانی ئەو سەرەداوانەی ئەگەری دروستبوونی بیرکردنەوەیەکی هونەریی ڕەسەن دەهێننە ئاراوە، یاخود دەبنە خۆی بزواندنی باسوخوسێکی هونەری ئێستایی. من ئێستا خۆم لادەدەم لە ئاماژەدان بەو مەرجانەی کەسێک دەکاتە کیورەیتە و خستنەڕووی هەندێک هەوڵی کیورەیتە بەناوبانگەکانی وەک سیس سگڵۆب و کریس دێرکن و نیکۆلا بۆریۆ و هانس ئۆڵڕیچ ئۆبریست، بەڵام ماتمانە و کاتی تەواو دەدەم بە فەرە بۆئەوەی دید و تێگەیشتنەکانی خۆی پەراوە پێدات و ئەو پرسیارە مێژووییەی کەخۆی هەستاوە بەورژاندنی یەکلایی بکاتەوە. چاوەڕواندەکەم وەک چۆن سەرکەوتووە لەورژاندنی پرسیار لەڕێی یەکەم ئەزموونی هونەرییەوە، ئەوهاش ڕەخنەییانە لەسەر مێژووی سیروان توێشووی ڕەخنەیی بخات و بەکردارەکی توانای کیورەیتەمان بۆ ئەدا بکات.


ئەندامێكی كۆنفڕانسی لاوانی رۆژهەڵات: با كوردێكی موسڵمان بین – زاگرۆس پۆست\nهه‌ینی 23 تشرینی یه‌كه‌م 2020\nماڵەوە / کوردستان / ئەندامێكی كۆنفڕانسی لاوانی رۆژهەڵات: با كوردێكی موسڵمان بین\nئەندامێكی كۆنفڕانسی لاوانی رۆژهەڵات: با كوردێكی موسڵمان بین\nهه‌ینی 20 كانونی یه‌كه‌م 2013\tکوردستان, هەواڵ 84 جار خوێنراوه‌ته‌وه\nیەكێك لە گرینگترین باسەكانی كۆنفڕانسی لاوانی رۆژهەڵات مەسەلەی ئیسلامی سیاسی بوو كە پاش ئەوەی لە لایەن پێشكەشكاری باسەكە باسی لێوەكرا، یەكێك لە بەشداربووانی كۆنفڕانسی لاوان وتی، بۆ ئەوەی ئێمە لایەنی كوردبوونی لاو بپارێزن دەتوانین خۆمان وەك كوردێكی موسڵمان پێناسە بكەین.\nلە حاڵێكدایە كە بەشی هەرە زۆری ئەندامانی كۆنفڕانس هاودەنگیان لەسەر جیایی ئایین لە سیاسەت هەیە‌و بە گشتی پرسی ئیسلامی سیاسی بە چاوێكی رەخنەگرانە باسی لێوە دەكرێت.\nیه‌ك شه‌ممه 17 ئایار 2015\t48,295


دراو - Mehr News Agency\nوتەبێژی وەزارەتی دەرەوەی ڕووسیا:\nمسکۆ بە هاوکاری ئێران دراوی نیشتمانی بۆ مامەڵە بازرگانییەکان بە کار دێنێ\nوتەبێژی وەزارەتی دەرەوەی ڕووسیا ئاشکرای کرد: مسکۆ بە هاوکاری ئێران دراوی نیشتمانی بۆ مامەڵە بازرگانییەکان بە کار دێنێ.\nفەرماندەی پۆلیسی تاران:\nسوڵتانی سکە دەستگیر کرا\nفەرماندەی پۆلیسی تاران وتی: پاش ٣ تا ٤ مانگ کاری هەواڵگرانە بە هەوڵی هێزەکانی پۆلیسی ئاگاداریی، سوڵتانی سکە کە لە ماوەی ١٠ مانگدا ٢ تۆن سکەی کۆکردبووەوە، دەستگیر کرا.\nبەرپرسی کۆمیسیۆنی بەرەنگار بوونەوەی کاڵا و دراوی کوردستان:\nچوونە دەرەوەی ٣ ملیۆن سکەی زێڕ لە سنوورەکانی کوردستان درۆیە\nبەرپرسی کۆمیسیۆنی بەرەنگار بوونەوەی قاچاخی کاڵا و دراوی کوردستان وتی: لە ساڵی٩٥ەوە تا ئێستا هیچ کەیسێک لە پێوەندی لە گەڵ چوونە دەرەوەی سکە لە سنوورەکانی پارێزگا تۆمار نەکراوە.\nعێراق مامەڵە بە دراوی بیانی لە بانکەکانی هەرێم قەدەغە کرد\nبانکی ناوەندیی عێراق لە بڕیارنامه‌یه‌کدا ماوەی یەک حەوتە مۆڵەتی داوەتە بانکەکانی هەرێمی کوردستان کە مامەڵەکانی بە دراوی بیانی ڕابگرێت.\nوێنەی منداڵێکی کورد لە سەر دراوی فەنلاند چاپ کرا\nدەوڵەتی فەنلاند وێنەی ئایلان، منداڵی کوردی سووریایی لە سەر دراوی ۵ یۆرۆیی چاپ کردووە.\nدابه‌زینی بوورسی وڵاتانی ئاسیایی\nپێوه‌ری بوورسی زۆربه‌ی وڵاتانی ئاسیایی له ڕۆژی دووشه‌مه دابه‌زینی به‌خۆوه بینیوه.\nوێنه‌ی تاڤگه‌یه‌کی هه‌رێمی کوردستانی له‌سه‌ره؛\nدراوی ۵۰ هه‌زار دیناری عێراق ڕوونوێنی کرا\nبۆ یه‌که‌م جار،دراوی ۵۰ هه‌زار دیناری له لایه‌ن بانکی ناوه‌ندی عێراقه‌وه ده‌خرێته بازاڕ.


شەممە, 28. 3. 2020\tناوەندی هاوکاریی حیزبەکانی کوردستانی ئێران\nبە بۆنەی ١٠ی خاکەلێوە، ساڵوەگەڕی شەهیدکرانی پێشەوا قازی موحەممەد و هاوڕێیانی\nجاری خوێندراوه: 629\nشەممە, 28. 3. 2020\tکومیسیۆنی کۆمەڵایەتیی PDKI\nکومیسیۆنی کۆمەڵایەتیی حیزبی دێموکراتی کوردستانی ئێران، بەبۆنەی ١٠ی خاکەلێوە ڕۆژی شەهیدانی کوردستان ڕوو لە خەڵکی کوردستان و بنەماڵەی سەربەرزی شەهیدان، ڕاگەیەندراوێکی بڵاو کردەوە\nوەفاداری بە ڕێبازی پیرۆزی شەهیدان، و ەفادارییە بەشیری حەڵاڵی دایکمان\nیەک شەممە, 30. 3. 2014\tخالیدخورینجی\nبۆ مقام و بەرژەوەندی بیرتەسکان و خۆ بەزلزانەکان و مقامپەرستە کان لە و ەزیفەی ئەسڵی و مێژووی سەر شانیان دوورنەکەونەوەو فریوی دەغەڵبازو جادوگەرەکان نەخۆن\nدووشەممە, 20. 1. 2014\tبهزاد خوشحالی\nرهبری برای همه ی دوران های خاورمیانه است و به ندرت می توان از رهبر دیگری نام به میان آورد که در آن عصر این گونه اندیشیده و رویاهای خود و یک ملت را در نقطه ی بهینه به اعلام جمهوری مستقل گره زده باشد\nجاری خوێندراوه: 2560\nلە نێو حیزبی دێموكراتدا رێبەر بوون تەنیا بۆ خزمەتی زیاتر و فیداكاریی زیاترە و ئەمەیشیان بە فیداكردنی گیانی خۆیان سەلماند و بوون بە رەمز و سیمبۆلی خەباتی پڕ لە سەرەوەری\nجاری خوێندراوه: 2956\nپێویستە سەرجەم کوردان و بەتایبەت لاوانی کورد لە هەر چوار پارچەی کوردستان بۆ بە فەرمی ناسینی ئەم رۆژە بە ئەرکی نەتەوەیی و نیشتمانی خۆیان هەڵسن\nجاری خوێندراوه: 2561\nڕۆژی 10ی خاکەلێوەی ساڵی 1326ی هەتاوی تاوانێکی گەورەو لەبیرنەکراوە، دژی کوردو بزاڤی ڕزگاری خوازانەی کوردو یاساو بنەماکانی مافی مرۆڤ ومرۆڤایەتی\nجاری خوێندراوه: 2729\nپێشەوا قازی ڕەمزی هەرمانی نەتەوەیەکی بێ دەوڵەت\nهەینی, 29. 3. 2013\tقادر خه‌نده‌ڕه‌ش\nئێستا زۆر مەزنتر و خۆشەویستتر و ساڵ بە ساڵیش نێوی ئەو مرۆڤە لە نیو دڵی نەتەوەکەیدا هەر بەرز و بەرز تر دەبێتەوە\nجاری خوێندراوه: 2900\nبە یادی شەهیدانی هاوڕێ و هاوسەنگەرم شەهیدان "عەتا فەیزی" و " عەباس بەدری"\nسێ شەممە, 12. 2. 2013\tعەلی سۆرانی\nلەسەردەمی ئەزموونی حكوومەتێكی كوردی لە باشووری كوردستاندا، بە دەستی تیرۆریستانی پیاوكوژی كۆماری ئیسلامی شەهید كران\nجاری خوێندراوه: 5395


زیانەکانی ددانی ڕزیو بۆ تەندروستیی گشتیی جەستە\n14/5/2021 11:16 AM\nتەندروستیی دەم و ددان یەکێک لە گرنگترین بەشەکانی پاراستنی تەندروستیی گشتیی جەستەیە؛ لەو رووەوە کە دەم یەکەم دەرگانەی جەستەیە، ناتەندروستیی ئەم بەشە کاریگەریی نەرێنی لەسەر بەشەکانی دیکەی جەستە هەیە. لەدرێژەدا باسی زیانەکانی ددانی خراپبوو و رزیو و کاریگەرییەکانی لەسەر ئەندامەکانی دیکەی جەستە دەکەین.\nنەخۆشیی دڵ و دەمار: ئەگەر پووک بە هۆی ئەو بەکتریانەی هۆکارن بۆ نەخۆشیی "پریۆدنتاڵ"، تووشی ورووژان بن ئەم بەکتریانە دەتوانن بڕۆنە ناو سووڕی خوێنەوە و ببنە هۆی رەقبوونی دەمارەکان. رەقبوونی دەمارەکان مەترسیی فشاری خوێنی ئاست بەرز و جەڵتەی دڵ زیاد دەکات.\nهەوکردنی کۆئەندامی هەناسە: میکرۆب و بەکتریاکان دەتوانن لە رێگای دەمەوە بڕۆنە نا سیەکانەوە یان لە رێگەی خوێنەوە خۆیان بگەیێننە ئەوێ. ئەم بەکتریانە هۆکارن بۆ هەوکردنی سیستمی هەناسە، پرۆنشیت و تەنانەت شێرپەنجەی سی.\nشەکرە: جگە لەوەی تووشبووانی شەکرە زیاتر مەترسیی هەوکردنیان لەسەرە، بەڵکوو نەخۆشییەکانی پریۆدنتاڵ و هەوکردنەکانی پووک، هۆکارن بۆ بەرزکردنەوەی ئاستی نەخۆشیی شەکرە و کۆنتڕۆڵەی ئەستەم دەبێت؛ چونکە ناتەندروستیی پووک و رزینی ددان ئاستی شەکری خوێن بەرز دەکەنەوە.\nنەخۆشییەکانی گورچیلە: نەخۆشیی درێژماوەی گورچیلە، کێشەیەکی جدییە بۆ تەندروستی و کاریگەرە لەسەر گورچیلە، دڵ، ئێسک و فشاری خوێن. بەگشتی ئەو کەسانەی پووک و ددانیان کێشەی تەندروستی هەیە سیستمی بەرگریان لاوازە و زیاتر تووشی هەوکردن دەبن.\nئێشی قوڕگ: یەکێکی دیکە لە زیانەکانی ددانی رزیو و خراپبوو ئێشی قوڕگە و لەوانەیە ئەم ئێشە ئاوسان و ئێشی زمان و ملیشی لێبکەوێتەوە. لە حاڵەتە قورسەکانی ئەم کێشەیەدا تەنانەت بۆرییەکانی هەناسە دادەخرێن.


UNFPA Iraq | مامانێکی لێهاتوو: هەورین بناسن\n“مامانی کارێکی پیرۆزە لە لام”، هەورینی تەمەن 27 ساڵ لە کلینیکی تەندروستیی سێکسیی لە کامپی خازر\nهەورینی تەمەن 27 ساڵ، پێنج ساڵ لەمەوبەر بڕیاریدا ببێت بە مامان.\nچاوپێکەوتنێکمان لەگەڵ هەورین ئەنجامدا سەبارەت بە کارەکەی لە سەنتەری تەندروستیی سێکسی کامپی خازر کە سندوقی نەتەوە یەکگرتووەکان بۆ دانیشتوان پاڵپشتی دەکات.\nبۆچی پیشەی مامانیت هەڵبژارد؟\nهەورین پاش لە دایکبوونی منداڵێک لە ئەمبوڵانسێکدا و ڕزگارکردنی ژیانی دایکەکە و منداڵەکەشی.\n“مامانی کارێکی پیرۆزە لە لام. هەمیشە دەمزانی کە دەمەوێ یارمەتی ژنان و کچان بدەم کە هۆشیارییان هەبێت لەسەر ماف و تەندروستیی سێکسیی خۆیان و هاوکارییان بکەم کە خزمەتگوزاریی شایستەی تەندروستی بەدەستبهێنن لە تەمەنی باڵغبوونەوە تا سکپڕیی و تەمەنی نەمانی سوڕی مانگانە.”\nباسی ئەزموونێکی خۆشی کارەکەتمان بۆ بکە؟\n“لە ساڵی 2020، ژنێکی تەمەن 35 ساڵ هاتە کلینیکەکەمان کە ئازاری سکی هەبوو. پاش پشکنین، بۆم دەرکەوت کە منداڵەکە پێش وەخت لە دایک دەبێت و پێنج کاتژمێرە دایکەکە ژانی هەیە، و پێویستی بەوە بوو کە بنێردرێت بۆ نەخۆشخانەی منداڵبوونی هەولێر.”\nژنەکە بە هاوەڵیی هەورین و بە ئەمبوڵانس گوێزرایەوە بۆ هەولێر، بەڵام لە ڕێگا ژنەکە بەردەوام ژانەکەی زیاتر دەبوو و بۆ ڕزگارکردنی ژیانی دایکەکە و منداڵەکەش، دەبێت هەورین لەناو ئەمبوڵانسەکەدا قۆڵی لێ هەڵبکات و منداڵەکە بێنێتە دونیاوە.\nهەورین وتی: “دڵم زۆر بەپەلە لێی دەدا. دەمزانی کە ژیانی دایکەکە و منداڵەکەش لە مەترسیدایە و هیچ ڕێگەیەکهی دیکەم نییە، هەر دەبێت ڕزگاریان بکەم. بەو کەرەستانەی لە ناو ئەمبوڵانسەکە بەردەست بوون، و بە منداڵبوونی سروشتی، کۆرپەکەم هێنایە دونیاوە.”\nهەورین بەردەوام بوو لە قسەکانی وتی: “دایکەکە زۆر دەترسا و هەر هاواری دەکرد و دەپاڕایەوە کە منداڵەکەی ڕزگار بکەم و دەیوت: با منداڵەکەم نەمرێت، ڕزگاری بکە. ژنەکە هەموو هیوای بە من بوو و منیش نەمدەتوانی بێئومێدی بکەم.”\nهەورین توانی بە سەرکەوتوویی منداڵەکە بهێنهتە دونیاوە. پاش گەیشتنیان بە نەخۆشخانەی منداڵبوونی هەولێر، دایکەکە و کۆرپەکەی خزمەتگوزاریی شایستەیان پێشکەشکرا.\nلە کۆتاییدا هەورین دەڵێت: “زۆر خۆشحاڵبووم کە توانیم ژیانی هەردووکیان ڕزگار بکەم. ئەم ڕۆژەم قەت لەبیر ناچێتەوە.”\nهەورین وەک مامانێک چەندین بیرەوەری خۆشی هەیە، بەڵام کارەکەی بیرەوەری و چیرۆکی ناخۆشیشی تێدایە. ڕۆژێک هەورین ژنێکی سکپڕ دەبینێت کە ئازاری هەیە، پاش پشکنین، بۆیان دەردەکەوێت کە منداڵەکەی ناو سکی مردووە. پاش ئەوەی منداڵەکەی بۆ دەردەهێنن، هاوەڵی ژنەکە دەکات بۆ نەخۆشخانەی منداڵبوونی هەولێر بۆ وەرگرتنی چارەسەری زیاتر بۆ ژنەکە.\nهەورین دڵخۆش دەبێت کە ژنەکە ڕزگاری بووە، بەڵام مردنی کۆرپەکەی سکی چیرۆکێکی ناخۆشە. پاشان هەورین بۆی دەردەکەوێت کە کارەکەی ئەزموونی خۆش و ناخۆشیشی تێدایە و دەبێت قبوڵی ئەو ڕاستییەکە بکات.\nهەورین بەردەوامە لە خزمەتکردن و ڕزگارکردنی ژیانی دایکان و کۆرپەی تازە لە دایکبوو.\nئاستەنگەکانی کە لە ماوەی بڵاوبوونەوەی ڤایرۆسی کۆرۆنا ڕووبەڕووی دەبوونەوە؟\nگەورەترین ئاستەنگ بۆ ئێمە ئەوە بوو کە ژنان و کچان پابەندی بەستنی ماسک و ڕێکارەکانی دیکەی خۆپارێزیی بن لە ڤایرۆسی کۆرۆنا. ئێمە دەمانویست ئەوان تەندروست بن. من و هاوپیشەکانم چەندین جار ماڵ بە ماڵ گەڕاوین بۆ بڵاوکردنەوەی هۆشیاری لەسەر ڤایرۆسی کۆرۆنا و چۆنێتی خۆپاراستن لێی و بۆچی پێویست دەکات خۆیان بپارێزن، فێرمان دەکردن کە چۆن بە درووستی دەستەکانیان بشۆن و ماسک ببەستن کە دەم و لوتیشیان دابپۆشێت.\nکلینیکی تەندروستیی سێکسیی لە کامپی خازر لە لایەن وڵاتانی کەنەدا و سویدەوە پاڵپشتی دەکرێت.